title: Ion Duca

text: Ion Gheorghe Duca (20. joulukuuta 1879 Bukarest – 30. joulukuuta 1933 Sinaia) oli romanialainen poliitikko, joka toimi maansa pääministerinä lyhyen aikaa vuonna 1933. Hän joutui äärioikeistolaisen Rautakaartin salamurhaamaksi.


title: Ion Duca

text: Duca kuului Kansallisliberaaliin Puolueeseen (PNL) ja hänet valittiin Romanian parlamentin alahuoneeseen eli edustajainkamariin ensi kerran vuonna 1907. Vuonna 1914 hän tuli ministeriksi Ion I. C. Brătianun hallitukseen. Vuosina 1922–1926 Duca toimi Romanian ulkoministerinä ja oli innokas Pikku-ententen kannattaja. Kuningas Kaarle II nimitti hänet pääministeriksi vaalien alla 14. marraskuuta 1933. Pääministerinä Ducan päähuolena oli alusta alkaen Rautakaartin kurissapitäminen. Hän kielsi Rautakaartin poliittisena siipenä toimineen Kaikki isänmaalle -puolueen ja määräsi poliisit iskemään Rautakaartin jäseniä vastaan sekä pidättämään näitä joukoittain. Kostona tästä kolme liikkeen kannattajaa ampui hänet Sinaian rautatieasemalla päivää vaalien jälkeen.


title: Ion Duca

text: Ducan salamurhaajat Nicolae Constantinescu, Ion Caranica ja Doru Belimace tunnettiin yhdessä lempinimellä "Nicadori". Heidät tuomittiin elinkautiseen pakkotyöhön. Heidät sekä Rautakaartin toisen murhaiskuryhmän "Decemvirin" jäsenet ammuttiin vankilakuljetuksen yhteydessä 30. marraskuuta 1938.


title: Ion Duca

text: Duca oli perustamassa Romanian partioliikettä "Cercetașii Românieita".


title: Rudy Gunawan

text: Rudy Gunawan (s. 31. joulukuuta 1966 Surakarta, Keski-Jaava) on indonesialainen entinen sulkapalloilija. Hän sai vuoden 1992 kesäolympialaisissa Barcelonassa hopeaa nelinpelissä yhdessä Eddy Hartonon kanssa. Hän kilpaili vielä vuoden 1996 kesäolympialaisissa Atlantassa ja osallistui siellä nelinpeliin Bambang Supriyanton kanssa.


title: Emilio Márquez

text: Emilio Marquez (s. 1974) on meksikolais-yhdysvaltalainen rumpali, joka soittaa yhtyeissä Asesino, Engrave, Coffin Text, Possessed, ja Sadistic Intent.


title: Avain (albumi)

text: Avain on Kake Randelinin julkaisema albumi vuodelta 2012. Se debytoi Suomen virallisen listan sijalla 40.


title: Eva Turner

text: Eva Turner DBE (10. maaliskuuta 1892 Oldham, Englanti – 16. kesäkuuta 1990 Lontoo, Englanti) oli brittiläinen sopraano. Hän opiskeli Dan Roothamin ja Albert Richards Broadin johdolla. Hän teki debyyttinsä Carl Rosa Opera Companyssa "Tannhäuserin" esityksessä vuonna 1916 ja työskenteli yhtiön kanssa vuoteen 1924 saakka. Tämän jälkeen kapellimestari Ettore Panizza kutsui Turnerin Italiaan.


title: Eva Turner

text: Turner esitti "Turandotin" nimiroolin Bresciassa 1926 vain kuukausi sen kantaesityksen jälkeen. Franco Alfano piti häntä ihanteellisena Turandotin osaan, johon hänet läheisimmin yhdistetäänkin.


title: Eva Turner

text: Kesäkuussa 1928 Turner debytoi Covent Gardenissa Turandotina, ja samana vuonna hän esiintyi ensimmäistä kertaa Chicagon oopperassa Aidan roolissa. Lisäksi hän esiintyi esimerkiksi Lissabonissa ja Buenos Airesissa. Myöhemmin Turner opetti laulua sekä Yhdysvalloissa että Yhdistyneessä kuningaskunnassa. Hänestä tehtiin Brittiläisen imperiumin ritarikomentaja vuonna 1962.


title: Grimm (televisiosarja)

text: Grimm () on yhdysvaltalainen televisiosarja. Sarjan ensiesitys oli NBC-televisiokanavalla Yhdysvalloissa 28. lokakuuta 2011. Suomessa sarjaa on esitetty Subilla 8. tammikuuta 2013 lähtien. NBC ilmoitti vuoden 2016 lopulla kuudennen tuotantokauden jäävän sarjan viimeiseksi.


title: Grimm (televisiosarja)

text: Sarja yhdistää rikosdraaman, mysteerin ja yliluonnollisen kauhun elementtejä tarinoissaan. Monet sarjan jaksot lainaavat tarinoita Grimmin veljeksien keräämistä saduista.


title: Grimm (televisiosarja)

text: Sarja kertoo Portlandin poliisilaitoksen murharyhmän rikosetsivä Nick Burkhardtista (David Giuntoli), joka saa selville olevansa sukua metsästäjille, joilla on suvussa kauan periytynyt erityisherkkyys nähdä Grimmin saduissa esiintyneitä yliluonnollisia olentoja. Nämä "wesenit" näyttävät ihmisiltä ja elävät ihmisten keskuudessa, mutta "grimmeillä" on kyky nähdä heidän todellinen ulkonäkönsä.


title: Grimm (televisiosarja)

text: Tapahtumat sijoittuvat Portlandin kaupunkiin ja sen metropolialueelle Oregonissa. Lisäksi sarjassa on tapahtumia Itävallan pääkaupungissa Wienissä.


title: Londres

text: Londres voi tarkoittaa ainakin seuraavia:


title: Palloiluseura Apollo

text: Palloiluseura Apollo (myös "Hyvinkään Apollo") on vuonna 1956 perustettu palloilulajien erikoisseura Hyvinkäältä. Se syntyi kun Hyvinkään Urheilutoverien ja Hyvinkään Pontevan jalkapallojaostot yhdistyivät. Nykyään Apollon lajeihin kuuluu vain jalkapallo, mutta aikaisemmin seuran ohjelmassa on ollut muun muassa pesäpallo.


title: Palloiluseura Apollo

text: Hyvinkään Apollon edustusjoukkue pelaa kaudella 2013 Uudenmaan piirin Vitosessa. Parhaimmillaan seura on esiintynyt kolmanneksi korkeimmalla sarjatasolla II divisioonassa, jossa se pelasi vuosina 1980–1981 sekä 1985–1987. Tunnetuin Apolloa edustanut jalkapalloilija on Atik Ismail.


title: Lemlands IF

text: Lemlands Idrottsförening on vuonna 1940 perustettu urheiluseura, joka toimii Ahvenanmaalla Lemlandin kunnassa. Sen lajivalikoimaan kuuluvat nykyään jalkapallo, salibandy sekä pöytätennis.


title: Lemlands IF

text: Lemlands IF:n miesten edustusjoukkue pelaa nykyään Ruotsin 7. divisioonassa Uplannin itäisessä lohkossa. Se osallistui Ruotsin sarjoihin ensimmäistä kertaa vuonna 2012 ja sijoittui kymmenen joukkueen lohkossa neljänneksi. Kotiottelunsa joukkue pelaa Bengtsbölen urheilupuistossa.


title: Lemlands IF

text: Lemlands IF:n naisten joukkue pelasi SM-sarjassa kaudella 1997. Vuonna 2004 seura yhdisti naisten jalkapallotoimintansa IF-FK:n kanssa. Uusi seura Åland United nousi Naisten Liigaan vuotta myöhemmin ja on sen jälkeen voittanut muun muassa kaksi Suomen mestaruutta.


title: Grimm

text: Grimm tarkoittaa seuraavia:


title: Ikazuchi (1898)

text: Ikazuchi () oli keisarillisen Japanin laivaston vuonna 1898 vesillelaskettu Ikazuchi-luokan torpedovenehävittäjä, joka tuhoutui höyrykattiloiden räjähtäessä 9. lokakuuta 1913.


title: Ikazuchi (1898)

text: Alus tilattiin osana vuoden 1896 hankintoja Yarrow Shipbuildersilta Poplarista Lontoosta, missä köli laskettiin 1. syyskuuta 1897. Alus laskettiin vesille 15. marraskuuta 1898 ja valmistui 23. helmikuuta 1899.


title: Ikazuchi (1898)

text: Alus partioi boksarikapinan aikana Kiinan rannikolla suojaten japanilaisjoukkojen maihinnousua. Se osallistui myös Venäjän–Japanin sotaan.


title: Ikazuchi (1898)

text: "Ikazuchi" luokiteltiin 28. elokuuta 1912 kolmannen luokan hävittäjäksi. Alus tuhoutui Ominatossa höyrykattiloiden räjähtäessä 9. lokakuuta 1913 ja se poistettiin virallisesti alusluettelosta 5. marraskuuta, ja sen hylky romutettiin 29. huhtikuuta 1914.


title: Inazuma (1899)

text: Inazuma () oli keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä, joka upposi törmättyään toiseen alukseen 16. joulukuuta 1909.


title: Inazuma (1899)

text: Alus tilattiin Yarrow Shipbuildersilta Poplarista Lontoosta, missä köli laskettiin 1. marraskuuta 1897. Alus laskettiin vesille 29. tammikuuta 1899 ja valmistui 25. huhtikuuta 1899.


title: Inazuma (1899)


title: Inazuma (1899)

text: "Inazuma" upposi törmättyään 16. joulukuuta 1909 rahtilaivan kanssa Hakodaten edustalla Hokkaidon rannikolla.


title: Niji (1899)

text: Niji () oli keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä, joka tuhoutui ajettuaan karille 29. heinäkuuta 1900.


title: Niji (1899)

text: Alus tilattiin Yarrow Shipbuildersilta Poplarista Lontoosta, missä köli laskettiin 1. tammikuuta 1899. Alus laskettiin vesille puoli vuotta myöhemmin 22. kesäkuuta ja valmistui vielä samana vuonna 29. heinäkuuta.


title: Niji (1899)

text: "Niji" partioi sisaralusten kanssa boksarikapinan aikana Kiinan rannikolla suojaten japanilaisjoukkojen maihinnousua.


title: Niji (1899)

text: Alus tuhoutui ajettuaan karille 29. heinäkuuta 1900 Shantungin niemimaan edustalla. Se poistettiin virallisesti alusluettelosta 8. huhtikuuta 1901.


title: Akebono (1899)

text: Akebono () oli keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä, joka poistettiin palveluksesta 18. lokakuuta 1921.


title: Akebono (1899)

text: Alus tilattiin Yarrow Shipbuildersilta Poplarista Lontoosta, missä köli laskettiin 1. helmikuuta 1898. Alus laskettiin vesille 25. huhtikuuta 1899 ja valmistui 3. heinäkuuta.


title: Akebono (1899)

text: Alus partioi sisaralustensa kanssa boksarikapinan aikana Kiinan rannikolla suojaten japanilaisjoukkojen maihinnousua. Se osallistui myös Venäjän–Japanin sotaan.


title: Akebono (1899)

text: "Akebono" luokiteltiin 28. elokuuta 1912 kolmannen luokan hävittäjäksi, ja se poistettiin taistelutehtävistä. Alus palautettiin palvelukseen ensimmäisen maailmansodan puhjettua, ja se osallistui Qingdaon taisteluun sekä saksalaisten Tyynenmeren siirtokuntien haltuunottoon. Alus muutettiin apumiinalaivaksi 1. huhtikuuta 1921, mutta se poistettiin palveluksesta jo puoli vuotta myöhemmin 18. lokakuuta. Alus romutettiin 2. toukokuuta 1925.


title: Oboro (1899)

text: Oboro () oli keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä, joka poistettiin palveluksesta 21. kesäkuuta 1921.


title: Oboro (1899)

text: Alus tilattiin Yarrow Shipbuildersilta Poplarista Lontoosta, missä köli laskettiin 1. tammikuuta 1899. Alus laskettiin vesille vielä saman vuoden lopulla 5. lokakuuta ja valmistui kuukautta myöhemmin 1. marraskuuta.


title: Oboro (1899)


title: Oboro (1899)

text: "Oboro" luokiteltiin 28. elokuuta 1912 kolmannen luokan hävittäjäksi, ja se poistettiin taistelutehtävistä. Alus palautettiin palvelukseen ensimmäisen maailmansodan puhjettua, ja se osallistui Qingdaon taisteluun sekä saksalaisten Tyynenmeren siirtokuntien haltuunottoon. Alus muutettiin apumiinalaivaksi 1. huhtikuuta 1921, mutta se poistettiin palveluksesta jo pari kuukautta myöhemmin 21. kesäkuuta. Alus romutettiin vuonna 1926.


title: Sazanami (1899)

text: Sazanami () oli keisarillisen Japanin laivaston vuonna 1899 vesillelaskettu Ikazuchi-luokan torpedovenehävittäjä, joka poistettiin palveluksesta 1. huhtikuuta 1913.


title: Sazanami (1899)

text: Alus tilattiin Yarrow Shipbuildersilta Poplarista Lontoosta, missä köli laskettiin 1. kesäkuuta 1897. Alus laskettiin vesille 8. elokuuta 1899 ja valmistui kolmisen viikkoa myöhemmin 28. elokuuta.


title: Sazanami (1899)


title: Sazanami (1899)

text: "Sazanami" luokiteltiin 28. elokuuta 1912 kolmannen luokan hävittäjäksi, ja se poistettiin taistelutehtävistä. Alus poistettiin palveluksesta 1. huhtikuuta 1913 "Ikazuchin" tuhouduttua, ja se myytiin 23. elokuuta 1914 nimellä "SS Sazanamimaru".


title: Winx Club: Magical Adventure

text: Winx Club: Magical Adventure on Iginio Straffin ohjaama Winx-klubi-sarjaan perustuva elokuva vuodelta 2010, joka sai ensi-iltansa 29 lokakuuta. Elokuva on jatkoa edelliselle Winx-elokuvalle "Winx – salaisuuksien linna". Elokuvaa ei ole julkaistu Suomessa.


title: Tulenpunainen

text: Tulenpunainen on punainen väri, jonka sävy on hitusen oranssinen. Tulenpunaista on käytetty kuvaamaan tulenliekin väriä ja veren väriä. Eräiden tulkintojen mukaan RGB-arvoina tulenpunainen on (255, 36, 0) ja CMYK-arvoina (0, 219, 255, 0).


title: Lappajärven patokapina

text: Lappajärven patokapinassa lappajärveläisistä koostunut kansanliike rakensi 2. toukokuuta 1979 niin sanotun kansanpadon estääkseen Lappajärven pinnan alenemisen, Ähtävänjoen ylittävän Niskan sillan alle. Lappajärveläisten mielestä kysymys oli siitä, kenelle kuuluvat Lappajärven nautintaoikeudet, lappajärveläisille asukkaille vai Ähtävänjoen varrella asuville. Ähtävänjoen voimalaitokset saivat vesivoimansa Lappajärven laskuvedestä.


title: Lappajärven patokapina

text: Kansanhuoltoministeriö myönsi 15. joulukuuta 1939 Ähtävänjoen varrella toimineille sähköyhtiöille luvan säännöstellä Lappajärven veden pintaa ja juoksutusta voimaloiden tarpeet huomioon ottaen. Ensimmäinen säännöstelysuunnitelma otettiin käyttöön ja se palveli, vesihallituksen kirjelmän mukaan, ”lähinnä alajuoksun voimataloutta, uittoa ja järvien ranta-alueiden kuivatusta”. Lappajärven virkistyskäytön edellytyksiä pyrittiin parantamaan uudella suunnitelmalla, joka otettiin käyttöön vuonna 1975. Suunnitelma ei kuitenkaan tuonut toivottua parannusta järven vesitilanteeseen.


title: Lappajärven patokapina

text: Paikallisten asukkaiden mukaan vedenpinta laskettiin liian alas. Korte- ja heinäkasvit olivat alkaneet vallata matalimpia ranta-alueita, rantakasvillisuus alkoi lahota ja veden laatu heikkeni. Monena 1960–1970-luvun keväänä perinteinen tulva jäi tulematta.


title: Lappajärven patokapina

text: Asiasta valitettiin, mutta valituksia ei otettu huomioon.


title: Lappajärven patokapina

text: Vuonna 1979 kevättulva jäi jälleen tulematta. Ennen padon rakentamista yksityiset kansalaiset kävivät kunnantalolla kertomassa, että tavalliset lappajärveläiset ryhtyvät toimenpiteisiin asiassa.


title: Lappajärven patokapina

text: 2. toukokuuta 1979 jokaisesta Lappajärven kylästä lähti traktori- ja autokaravaani, joka vei kivikuormia Niskan sillalle ja kippasi lastin jokeen padoksi. Paikalla oli myös median edustajia. Seuraavana päivänä Lappajärven koululaiset osoittivat mieltä padon puolesta.


title: Lappajärven patokapina

text: Rakennettu pato oli laiton, ja vesihallitus ilmoitti asiasta poliisiviranomaisille. Asiaa alkoi tutkia keskusrikospoliisi.


title: Lappajärven patokapina

text:
Lappajärven kunnan arkistosta löytyneestä selonteossa kerrotaan: ”Kun noin 300 henkilöä oli ilmoittautunut keskusrikospoliisille kuulusteluun Lappajärven padonrakentajina, kuulusteluissa oli ollut jo yli 100 padonrakentajaa ja lisäksi kuulusteluihin pyrkivät ilmoittivat, että arviolta noin 1 600 henkilöä oli vielä tulossa ilmoittautumaan, keskusrikospoliisi teki johtopäätökset, että heillä ei ole aikaa kuulla kaikkia padonrakentajia.
He päättivät lopettaa heti kaikki kuulustelut eikä heitä sen jälkeen paikkakunnalla enää nähty.”


title: Lappajärven patokapina

text: Vaasan läänin poliisitarkastaja lääninsyyttäjänä päätti 26. syyskuuta 1979 olla nostamatta syytteitä asiassa.


title: Lappajärven patokapina

text: Viranomaiset päättivät purkaa laittomaksi todetun padon, mutta kukaan paikkakunnan urakoitsijoista ei ottanut tehtävää hoitaakseen. Urakoitsija löytyi Laihialta ja paikalla oli poliisiauto valvomassa, etteivät lappajärveläiset estäisi työn suorittamista. Kansanpadon purkupäivänä oli Niskan sillan lähelle pystytetty banderolli, jossa luki ”Uusi pato, jos tarvitaan.”


title: Lappajärven patokapina

text: Kansanpadon rakentamisen jälkeen Lappajärven kunta järjesti 22. elokuuta 1979 neuvottelutilaisuuden, johon osallistui muun muassa kunnan päättäjiä ja akateemikko Kustaa Vilkuna. Pohjanmaalla hyvin arvostettu Vilkuna kertoi mielipiteenään, että paikallisella väestöllä on oikeus taistella järvensä tilan parantamisen puolesta, sillä järvi on paikalliselle väestölle kautta aikain antanut sellaiset nautintaoikeudet, joiden poistaminen tai kaventaminen ei saisi tulla nytkään kysymykseen. Hän myös lupasi omalta osaltaan ajaa asiaa käymällä tarvittaessa asiaa hoitavien viranomaisten luona.


title: Lappajärven patokapina

text: Padon rakentamisen jälkeen on vesitilanne Lappajärvessä parantunut.


title: Transaldolaasi

text: Transaldolaasi on entsyymi, joka osallistuu pentoosifosfaattireittiin. Entsyymi katalysoi sedoheptuloosi-7-fosfaatin ja glyseraldehydi-3-fosfaatin reversiibeliä reaktiota erytroosi-4-fosfaatiksi ja fruktoosi-6-fosfaatiksi. Transaldolaasin EC-numero on EC 2.2.1.2.


title: Transaldolaasi

text: Transaldolaasi on useilla eliöillä, muun muassa ihmisellä, rakenteeltaan dimeeri. Ihmisen transaldolaasin molekyylimassa on noin 38 kDa. Entsyymin inhibiittoreita ovat muun muassa fosfaatti- ja sulfaatti-ionit. Transaldolaasi ei tarvitse toimiakseen koentsyymiä. Pentoosifosfaattireitissä entsyymi katalysoi sedoheptuloosi-7-fosfaatin ja glyseraldehydi-3-fosfaatin välistä reaktiota seuraavasti. Transaldolaasin aktiivisen kohdan lysiiniaminohappo muodostaa sedoheptuloosi-7-fosfaatin karbonyyliryhmän kanssa niin kutsutun Schiffin emäksen eli aldimiinin. Tämä Schiffin emäs protonoituu ja muodostaa iminiumionin, ja C3- ja C4-asemissa sijaitsevien hiiliatomien välinen sidos katkeaa retroaldolireaktiolla. Näin muodostuu erytroosi-4-fosfaattia ja enamiini, joka reagoi glyseraldehydi-3-fosfaatin karbonyyliryhmän kanssa muodostaen uuden iminiumionin. Tämän iminiumionin hydrolyysin seurauksena muodostuu fruktoosi-6-fosfaattia.


title: Voloma (joki)

text: Voloma (, karjalaksi "Vuoloma") on joki Karjalan tasavallan Mujejärven ja Karhumäen piireissä. Sen pituus on 138 kilometriä ja valuma-alueen laajuus 2 070 neliökilometriä.


title: Voloma (joki)

text: Joki saa alkunsa samannimisestä järvestä ja laskee Seesjärveen entisen Suontaleen kylän luona. Tärkeimmät sivujoet ovat Amindomaoja, Talvijesjoki ja Pelkula. 1900-luvulle saakka Volomajokea käytettiin puutavaran uittoon, jota varten on rakennettu kaksi patoa.


title: Siiranmäki

text: Siiranmäki on kylä entisessä Kivennavan kunnassa Karjalankannaksella Suomen Neuvostoliitolle luovutetulla alueella. Siiranmäki sijaitsee entisestä Kivennavan kirkonkylästä noin kahdeksan kilometriä koilliseen.


title: Siiranmäki

text: Ennen talvisodan syttymistä Siiranmäen kylässä oli 18 taloa. Siiranmäki lähikylineen muodosti alueen jota sanottiin Riitamaaksi. Sillä nimellä seutu tunnettiin jo 1500-luvulla ja nimi juontaa Ruotsin ja Venäjä/Novgorodin kiistoihin seudun verotusoikeuksista ja omistuksesta.


title: Siiranmäki

text: Jatkosodan lopussa käytiin Siiranmäen maisemissa kiivaita taisteluita.


title: Siiranmäki

text: Nykyisin Siiranmäki ja sen naapurikylät Suurselkälä ja Vehmainen ovat autioita niittyjä, joilla ei ole enää yhtään asukasta eikä rakennuksia. Alueella on enää jäänteitä vanhoista puolustusasemista. Niitä löytyy eniten kulkemalla Vehmaisten kylän suuntaan ajamalla ensin betonitietä entisen Suurselkälän kylän kohdalle. Siinä on x-risteys peltoaukean keskellä. Kääntymällä pohjoiseen ylämäkeen kulkee Vehmaisten suuntaan. Tien molemmin puolin on ennen Vehmaista erilaisia puolustusasemien jäänteitä. Alueen korkeimmalle paikalle pystytettiin kesäkuussa 2004 sotamuistomerkki.


title: Tarvo (saari)

text: Tarvo on pienehkö kallioinen saari Helsingin ja Espoon rajalla, Laajalahden pohjoisrannalla Ison Huopalahden suulla.


title: Tarvo (saari)

text: Tarvon pohjoisimman kärjen kautta kulkee Helsingistä länteen johtava moottoritie, Turunväylä, jota sen rakennusvaiheesta saakka on yleisesti nimitetty myös Tarvontieksi. Saaren yhdistää Helsingin puoleiseen mantereeseen maapenger, jota pitkin moottoritie kulkee, kun taas Espoon puolella tie ylittää salmen siltaa myöten. Moottoritieltä ei kuitenkaan ole liittymää saareen, mutta tiepenkerellä aivan sen vieressä on Helsingin puolelta Munkkiniemestä Tarvoon johtava ajotie, Ritokalliontien loppupää.


title: Tarvo (saari)

text: Tarvon saaren kautta kulkee myös venäläisten vuonna 1915 rakennuttama tykkitie Helsingin Munkkiniemestä Espoon puolelle Laajalahteen, jossa sijaitsi osa Helsinkiä ympäröinyttä linnoitusvyöhykettä (Krepost Sveaborg). Tämä tie siltoineen (Itäinen ja Läntinen Tarvonsilta) on nykyisin kevyen liikenteen väylänä. Sen alkuperäisiä siltoja ei enää ole, mutta nykyisin niiden paikalla saaren molemmin puolin on ponttonisillat. Vastapäätä saarta, Pellavaniemellä (Espoon puolella), sijaitsee Akseli Gallen-Kallelan rakennuttama, nykyisin museona toimiva ateljeehuvila Tarvaspää.


title: Tarvo (saari)

text: Aikoinaan saarella asui kalastajia. Nykyään siellä on kaksi 1920-luvulla rakennettua huvilaa. Niistä toisessa oli aikoinaan ravintola, myöhemmin 1970-luvulta lähtien Helsingin kaupungin vanhusten virkistyskeskus. Kieltolain aikana saari tuli tunnetuksi pirtun salakauppapaikkana.


title: Tarvo (saari)

text: Saaren nimenä Tarvo on, hieman vaihtelevin kirjoitusasuin, ollut käytössä viimeistään 1700-luvun alusta, mahdollisesti jo keskiajalta saakka. Nimen alkuperästä ei ole varmaa tietoa. Vaikka Helsingin seudun asutus on vanhastaan ruotsinkielistä, pidetään kuitenkin todennäköisimpänä, että nimi on suomenkielistä alkuperää ja johtuu alun perin härkää, hirveä tai muuta suurta eläintä tarkoittavasta, lähinnä kansanrunoista tunnetusta sanasta tarvas. Aiheena nimeen on mahdollisesti ollut saaren sijainti kapeahkossa salmessa, jolloin hirvet ovat voineet ylittää lahden Tarvon saaren kautta.


title: Eristyksissä elävät ihmisryhmät

text: Eristyksissä elävät ihmisryhmät ovat yhteisöjä, jotka elävät joko vapaaehtoisesti tai olosuhteiden pakosta ilman merkittäviä yhteyksiä ympäröivään maailmaan. Vain harvat ihmisryhmät ovat pysyneet täysin eristyksissä muusta maailmasta. Useimmat niistä elävät Etelä-Amerikan ja Uuden-Guinean tiheämetsäisillä alueilla. Tiedot näiden ihmisryhmien olemassaolosta perustuvat ilmakuviin ja harvinaisiin, joskus väkivaltaisiin kohtaamisiin naapuriheimojen kanssa.


title: Eristyksissä elävät ihmisryhmät

text: Alkuperäiskansojen oikeuksia puolustavat aktivistit vaativat jättämään eristyksissä elävät ihmisryhmät rauhaan vetoamalla näiden ihmisryhmien itsemäärämisoikeuteen, jota yhteydenotto aktivistien mukaan rikkoisi. Eristyksissä elävältä ihmisryhmältä saattaa myös puuttua vastustuskyky yleisiin tarttuviin sairauksiin, jotka saattaisivat tappaa suuren osan yhteisöstä, jos yhteisö altistuisi niille olemalla tekemisissä muun maailman kanssa.


title: Vini Dantas

text: Vini Dantas (s. 14. syyskuuta 1989 São Paulo) on brasilialainen jalkapalloilija. Hän edustaa Veikkausliigassa pelaavaa FC Lahtea.


title: Vini Dantas

text: Liverpoolin entinen hyökkääjä Jason McAteer löysi Vini Dantasin ja vei hänet mukanaan Englantiin. Tranmere Rovers tarjosi hänelle sopimusta, mutta Vini Dantas ei saanut työlupaa jonka vuoksi sopimusta ei syntynyt.


title: Vini Dantas

text: Elokuussa 2011, sopimus Norjalaisen Molde FK:n kanssa syntyi ja 17.syyskuuta Vini Dantas teki ensiesiintymisen Tippeligaenissa kun hänet vaihdettiin toisella puoliajalla Daniel Chiman tilalle, pelissä Fredrikstad FK:ta vastaan. Ensimmäinen maali syntyi 20.marraskuuta Sarpsborg 08 FF:n verkkoon. Samana vuonna Molde FK voitti myös mestaruuden.


title: Vini Dantas

text: Kaudella 2012, Dantas pelasi vain yhden pelin Molde FK:n riveissä. Suurin osa ajasta kului Molden reservijoukkeessa, toisessa divisioonassa jossa Dantas teki 15 maalia 12:ssa pelissä. 12.elokuuta 2012 Vini Dantas siirtyi Norjan ensimmäiseen divisioonaan FK Bodø/Glimtin riveihin, pelaten seitsemän peliä seuran paidassa.


title: Vini Dantas

text: Vini Dantas solmi yhdenvuoden sopimuksen FC Lahden kanssa maaliskuussa 2013.


title: Petru Groza

text: Petru Groza (7. joulukuuta 1884 Băcia – 7. tammikuuta 1958 Bukarest) oli romanialainen poliitikko, joka toimi maansa pääministerinä toisen maailmansodan jälkeen vuosina 1945–1952. Groza ei kuulunut kommunistiseen puolueeseen, mutta tuki käytännössä kommunistien valtaannousua.


title: Petru Groza

text: Groza oli kotoisin Transilvaniasta ja koulutukseltaan lakimies. Hän siirtyi politiikkaan ensimmäisen maailmansodan jälkeen, aluksi Romanian Kansallispuolueen (PNR) edustajana. Hän oli 1920-luvun alussa ministerinä Alexandru Averescun hallituksessa. Vuonna 1933 Groza perusti Auraajien Rintama ("Frontul Plugarilor") -nimisen talonpoikien asiaa ajavan vasemmistolaisen järjestön ja häntä alettiin pitää ”vasemmistoporvarina”.


title: Petru Groza

text: Kommunistit onnistuivat saavuttamaan vaikutusvaltaa Auraajien Rintaman sisällä ja syksyllä 1944 siitä tuli yksi kommunistien kokoamaan Kansalliseen Demokraattiseen Rintamaan liittyneistä järjestöistä. Kun Neuvostoliiton edustajat pakottivat pääministeri Nicolae Rădescun eroamaan helmikuussa 1945, Groza nimitettiin hänen seuraajakseen. Hän kokosi koalitiohallituksen, jossa kommunistit olivat vähemmistöasemassa. Grozan pääministerikauden aikana valta kuitenkin siirtyi asteittain kommunisteille ja oppositiopuolueet lakkautettiin. Vuoden 1947 lopussa kuningas Mikael I painostettiin luopumaan kruunusta ja maa julistettiin kansantasavallaksi. Vuonna 1952 Groza luopui lopulta pääministerin tehtävästä ja hänen seuraajakseen tuli kommunistijohtaja Gheorghe Gheorghiu-Dej. Sen jälkeen Groza toimi maan muodollisena valtionpäämiehenä kuolemaansa saakka.


title: Tilusjärjestely

text: Tilusjärjestely on maanmittaustoimitus, jossa tiluksia vaihdetaan kiinteistöjen kesken tai siirretään kiinteistöstä toiseen täyttä rahakorvausta vastaan. Tilusjärjestelyihin kuuluu myös kiinteistötoimitukset, joissa järjestellään pelkästään kiinteistöihin kohdistuvia osuus-, rasite- yms. oikeuksia, jolloin ei muuteta kiinteistöjen alueellista ulottuvuutta.


title: Tilusjärjestely

text: Tilusjärjestelyt voidaan jakaa kolmeen pääryhmään niiden tavoitteiden perusteella:


title: Tilusjärjestely

text: Rakennusmaan järjestely on asemakaava-alueella suoritettava toimitus, jonka tavoitteena on edistää kaavan toteuttamista. Tavoitteena on uudistaa kiinteistörakenteeltaan pirstoutuneet maa-alueet rakentamiskelpoisiksi kiinteistöyksiköiksi niin, että ne niveltyvät tavalla tai toisella yhteen kohdealueen kaavoituksen kanssa.


title: Tilusjärjestely

text: Uusjaosta säädetään KML:n 9 luvussa. Uusjaot voidaan jakaa niiden tavoitteiden ja toimituksen kohteen perusteella varsinaisiin uusjakotoimituksiin ja hankeuusjakoihin. Varsinaisen uusjaon tavoitteet, sisältö ja toimitusalueen laajuus voivat vaihdella huomattavasti. Yleensä varsinaisissa uusjaoissa on kuitenkin päätavoitteena toimitusalueella toimivien maatilojen tuotantoedellytysten ja järjestelyalueen kiinteistöjen käytön parantaminen. Lisäksi uusjakojen yhteydessä voidaan tehdä tarpeellisia mukauttamistoimia eli mm. parantaa alueen tie- ja kuivatusoloja.


title: Tilusjärjestely

text: Erityisiä tilusjärjestelyjä ovat tie- ja ratalainsäädännön mukaiset tilusjärjestelyt (MaantieL 63-67 §, laki yksityisistä teistä, YksTL 38a § ja RataL 53-57 §), lunastuslain mukaiset tilusjärjestelyt (LunL 23-25 §), vesitilusjärjestelylain (31/1980) lunastuslain mukaiset tilusjärjestelyt ja vesistöhankkeiden johdosta suoritettavat tilusjärjestelyt (451/1988). Tilusjärjestelyihin luetaan myös pakolliset tilusvaihdot, joiden tavoitteenasettelussa voi olla tapauskohtaisesti joko uusjaon tai rakennusmaan järjestelyn piirteitä.


title: Turvarele

text: Turvarele on laite joka pysäyttää tai estää laitteen toiminnan huolto- vaara- tai virhetilanteessa. Turvareleillä varmistetaan osaltaan työturvallisuutta.


title: Turvarele

text: Turvareleeseen kytketään rajakytkimiä, hätä-seis painikkeita, kuittauspainikkeita, antureita, sekä muita turvatoimintoja.


Turvarele


title: Murakumo-luokka

text: Murakumo-luokka () oli keisarillisen Japanin laivaston kuuden aluksen muodostama torpedovenehävittäjäluokka.


title: Johan Risingh

text: John Risingh (1617–1672) oli Pohjois-Amerikkaan perustetun Uuden Ruotsin viimeinen kuvernööri. Hänen virkakautensa alkoi kesällä 1654 ja päättyi syksyllä 1655 Uusien Alankomaiden joukkojen vallattua Fort Kristinan ja muut Delawaren ja New Jerseyn alueilla sijainneet ruotsalaislinnakkeet.


title: Johan Risingh

text: Risingh syntyi vuonna 1617 Finspångin kunnassa Itä-Götanmaalla Ruotsissa. Lukion jälkeen hän opiskeli Uppsalan yliopistossa ja Leidenin yliopistossa. Vuodesta 1651 vuoteen 1653 hän oli Ruotsin kauppaopistossa sihteerin virassa ja kirjoitti tutkielman kaupankäynnistä ja taloustieteestä. Risingh oli kiinnostunut ennen kaikkea siirtokuntien toiminnasta ja teki matkan Britanniaan oppiakseen sikäläistä siirtomaapolitiikkaa. Vuonna 1653 Risingh sai ritarin arvonimen. Saman vuoden aikana hänet nimitettiin valtionkansleri Axel Oxenstiernan suosittelemana Uuden Ruotsin uudeksi kuvernööriksi Johan Printzin virkaa väliaikaisesti hoitaneen Johan Papegojan paikalle.


title: Johan Risingh

text: Risinhg sai lähtiessään Ruotsista Delawareen tarkat ohjeet siitä miten hänen tuli saattaa Uuden Ruotsin siirtokunta uuteen kukoistukseen. Kuvernööri Printzin alaisuudessa siirtokunta oli lyhyen menestyksen jälkeen kokenut monia vaikeuksia, joiden suurimpana syynä olivat olleet siirtolaisten vähyys ja kauppatavaran loppuminen. Risinghin lähtiessä Delawareen syksyllä 1653 purjealus "Örnillä", matkusti laivalla lähes 300 siirtolaista ja 50 sotilasta. Kun alus toukokuussa saapui perille olivat sairauden vähentäneet siirtolaismäärää noin sadalla.


title: Johan Risingh

text: Runsaan vuoden aikana Risingh vahvisti linnoitusten puolustusta, sijoitti siirtolaiset eri osiin siirtokuntaa ja osti intiaaneilta viljelykseen soveltuvaa lisämaata. Siirtokunnan vahvistaminen osoittautui kuitenkin ylivoimaiseksi tehtäväksi. Ruotsista alkuvuodesta 1654 "Gyllen Hajin" mukana lähetetyt täydennysjoukot ja kauppatavarat eivät saapuneet perille milloinkaan. Alus purjehti ohi Delawaren ja ajautui Long Islandille, jossa Uusien Alankomaiden kuvernöörin Peter Stuyvesantin sotilaat sieppasivat sen. Hieman myöhemmin Suyvesantin sota-alukset piirittivät Uuden Ruotsin linnakkeet ja valtasivat ne. Risingh katsoi sotatoimet turhiksi ja suostui allekirjoittamaan antautumiskirjan, jonka tuloksena Uusi Ruotsi siirtyi hollantilaisten alaisuuteen.


title: Johan Risingh

text: Risinhg ei halunnut jäädä Stuyvesantin alaisuuteen, vaan palasi sotilaitten ja upseerien joukossa takaisin Ruotsiin, jossa hän kuoli köyhyydessä vuonna 1672.


title: Epari

text: Epari on keskiviikkoisin Seinäjoella, Etelä-Pohjanmaalla ilmestyvä kaupunkilehti. Sen jakelu on 52 000 kotitaloutta Seinäjoen seutukunnan alueella (vuonna 2016). Näistä noin 1 000 kappaletta on noutopistejakelun kautta. Julkaisija on Ilkka-Yhtymä Oyj:n tytäryhtiö I-Mediat Oy.


title: Epari

text: Lehti perustettiin 1926 nimellä "Seinäjoen Sanomat", mutta varsinainen ilmestyminen tilattuna sanomalehtenä alkoi seuraavan vuoden alusta Seinäjoen, Ilmajoen, Nurmon ja Peräseinäjoen alueilla. Lehteä julkaistiin kerran viikossa, mutta joulukuun alusta 1928 kahdesti viikossa tiistaisin ja perjantaisin.


title: Epari

text: Vuonna 1930 lehden nimeksi muutettiin "Kyrönmaa" ja kahden vuoden kuluttua "Seinäjoki". Vuonna 1938 lehden osti Vaasa Oy, jolloin nimeksi tuli "Etelä-Pohjanmaa" ja se ilmestyi enimmillään viisi kertaa viikossa.


title: Epari

text: Vaasa Oy:n myötä lehti siirtyi Ilkka-Yhtymälle vuonna 1992 ja muutettiin kerran viikossa ilmestyväksi ilmaisjakelulehdeksi ja kaupunkilehdeksi vuonna 2002. Nimi "Epari" otettiin käyttöön vuonna 2008 kutsumanimenä. Lehden virallinen nimi on edelleen Etelä-Pohjanmaa.


title: Penko

text: Penko Oy oli seinäjokelaisen autokauppiaan, kauppaneuvos Lauri Koiviston (1893–1978) ja hänen poikansa Pentti Koiviston vuonna 1941 perustama autokoritehdas, joka toimi vuoteen 1985 saakka. L. Koiviston Autoliikkeen tytäryritys perustettiin sodanaikaista tarvetta varten valmistamaan autoihin puukaasuttimia eli ”häkäpönttöjä”, mutta sotien jälkeen se erikoistui linja-, kirjasto- ja myymäläautojen korien rakentamiseen.


title: Penko

text: Jatkosodan sytyttyä vastaperustettu yritys siirtyi loppuvuodesta 1942 Etelä-Pohjanmaalta suomalaisten valtaamaan Petroskoihin asentamaan kaasuttimia Suomen armeijan ajoneuvoihin. Yritys työskenteli Onegan tehtaan tiloissa noin 15 työntekijän voimin, kunnes toiminta päättyi ilmeisesti sabotöörien aloittamaan tulipaloon syksyllä 1943. Koneiden ja työkalujen tuhouduttua Penko keskittyi taas Seinäjoelle, jossa se oli sodan aikanakin harjoittanut autojen ja autotarvikkeiden korjaustoimintaa.


title: Penko

text: Sotien jälkeen hyötyajoneuvojen lavat ja korit olivat huonossa kunnossa. Pentti Koivisto osti Jaakkolan veljesten puusepänverstaan koneineen ja rakensi sille uuden teollisuushallin. Vuonna 1948 isä-Koiviston autoliike alkoi tuoda maahan Chevrolet-kuorma-autoja, mutta tuontisäännöstelyn ja valuuttapulan takia ne ostettiin pelkkinä alustoina ja Penko alkoi valmistaa niihin ohjaamoja, lavoja ja koreja. Ensimmäinen ohjaamo tehtiin Osuusteurastamo Itikalle ja ensimmäinen linja-autokori seinäjokelaiselle A. K. Sarpolle.


title: Penko

text: Uutta vauhtia Penkon korikehitys sai, kun Lauri Koiviston teekkarivävy Mauri Kurki-Suonio teki diplomityökseen puurakenteisen bussikorin suunnitelman lentokoneenrakennukseen perehtyneen professori Arvo Ylisen ohjauksessa. Syntyi kevyt, jäykkä ja luja Penko-kori, jonka kehikon muodosti raudoitusten sijaan liimattu vaneri. Ulkovuorauksessa teräspelti korvattiin keveillä alumiinilevyillä.


title: Penko

text: Kurki-Suonion ja suunnittelukumppaninsa Toivo Vuoren aivoituksia olivat myös ruumiinkuljetusvaunut, jotka maaseudun taksiautojen vetäminä olisivat korvanneet ruumisautoja.


title: Penko

text: Penkossa rakennettiin vuonna 1949 Suomen ensimmäiset matkailuvaunut, 10 kappaleen sarja 3,5 metriä pitkiä ja Volkswagen Kuplaa 40 cm leveämpiä vaunuja, jotka painoivat noin 400 kg. Kori oli tehty vanerista ja sen katto tervapahvista kulmaraudasta tehdylle. lehtijousin varustetulle alustalle. Vaunun sisällä olivat penkit vuoteiden alustoiksi, valurautainen hella sekä komeroita.


title: Penko

text: Kolmas Penko-innovaatio oli uppoamaton postilinja-auto saariston kelirikkoisilla jääteillä käytettäväksi. Yksi tiiviskorinen postiauto rakennettiinkin Alskat–Raippaluoto-välille Vaasan saaristoon. Auton kellunta-ajaksi oli laskettu 20 minuuttia, ja autosta olisi poistuttu kattoluukun kautta. Pahin tilanne missä näin jouduttiin toimimaan oli jään pettäminen toisen takapyörän alta. Lossien korvatessa pian jääteiden käytön ei Penkon keksinnölle nähty enää tarvetta. Raippaluodon lauttaliikenne alkoi 1952.


title: Penko

text: Penko oli 1950-luvulla tuotantomäärältään keskisuuri linja-autokorien valmistaja. Vuonna 1956 yritys valmisti 31 uutta koria, kun alan suurimmat yhtiöt Ajokki ja Autokorirakenne pääsivät sataan ja ylikin. Bussikorien tuotanto ajautui kiivaan kilpailun myötä kannattamattomaksi 1960-luvun alussa, jolloin Penko suuntautui myymäläautojen, kuormalavojen, hevosenkuljetusvaunujen ja siirrettävien grillikioskien rakentamiseen. Työntekijöitä oli 1960-luvun lopussa viitisenkymmentä. 1970-luvulle tultaessa Penko siirtyi puusta ja metallista yhä enemmän polyuretaanin ja muiden muovien käyttöön ja siihen perustuvaan tuotekehitykseen, mutta raaka-aineiden hinnan äkkiä moninkertaistuttua vuoden 1973 öljykriisissä muovin käytöstä tuli kannattamatonta.


Nobelin rauhanpalkinto: Mitä Nobel todella tahtoi (, ) on Fredrik S. Heffermehlin vuonna 2008 ilmestynyt kirja, joka arvostelee Nobelin rauhanpalkinnon jakajia. Tekijä on täydentänyt vuonna 2011 ilmestyneitä käännöksiä.


title: Erkki Voipio

text: Erkki Voipio (1. marraskuuta 1917 Helsinki – 22. joulukuuta 1995 Helsinki) oli suomalainen teoreettisen sähkötekniikan professori.


title: Erkki Voipio

text: Erkki Voipio valmistui diplomi-insinööriksi Teknillisestä korkeakoulusta vuonna 1943, ekonomiksi Helsingin kauppakorkeakoulusta vuonna 1946 ja tekniikan tohtoriksi Tukholman Kuninkaallisesta teknillisestä korkeakoulusta vuonna 1955. Voipio toimi Teknillisen korkeakoulun teoreettisen sähkötekniikan professorina vuosina 1957–1980 ja vararehtorina 1979–1980.


title: Erkki Voipio

text: Voipio on tunnettu sähkötekniikkaa ja piiriteoriaa käsittelevistä oppikirjoistaan, jotka ovat olleet laajasti käytössä suomalaisissa tekniikan alan oppilaitoksissa.


title: Erkki Voipio

text: Teknillisen korkeakoulun opiskelijoiden keskuudessa Voipio oli tunnettu tiukasta arvostelukäytännöstään. Voipio rakasti tenttitehtäviä, joissa joutui laskemaan valtavasti ja hyvin hankalilla luvuilla. Laskutikkujen aikaan tenttisalissa kävikin melkoinen suhina. Pienikin laskuvirhe saattoi johtaa johtaa siihen, että tehtäväpisteiksi tuli pyöreä nolla.


title: Erkki Voipio

text: Erkki Voipion isä oli käytännöllisen teologian professori Aarni Voipio ja veli Merentutkimuslaitoksen johtaja Aarno Voipio.


title: Action (Lovexin kappale)

text: Action on suomalaisen Lovex-yhtyeen vuonna 2013 julkaistun studioalbumin, "State of Mind", ensimmäinen single. Single sai ensisoittonsa YleX-kanavalla 13. maaliskuuta 2013. Single julkaistiin digitaalisesti 22. maaliskuuta.


title: Action (Lovexin kappale)

text: Yhtyeen laulaja Theonin mukaan ”Action” on viimeinen kappale, joka tehtiin yhtyeen neljännelle, 16. elokuuta 2013 julkaistulle "State of Mind" -albumille. Kappale sisältää albumin muista kappaleista poiketen myös vähän rappia ja sitä on verrattu Linkin Parkiin.


title: Action (Lovexin kappale)

text: Saku Perinnön ohjaama musiikkivideo kappaleeseen julkaistiin 22. maaliskuuta 2013 videopalvelu YouTubessa. Videota kuvattiin sekä Espanjassa että Helsingissä.


title: Harri Kivi

text: Harri Juhani Kivi (s. 1961) on suomalainen kuvataiteilija, joka käyttää veistoksen ja maalauksen välimaastoon sijoittuvissa teoksissaan usein aiheina ja lähtökohtina avaruuden ja meren kuvastoa.


title: Harri Kivi

text: Kivi sanoo olevansa itseoppinut taiteilija, mutta on opiskellut kuvataidetta 1970-luvulta alkaen. Hän aloitti työuransa ravintola-alalla ja on toiminut myös tanssijana, valokuvamallina ja sivuosien näyttelijänä. Artesaaniopintojen myötä Kivi toimi useiden taiteilijoiden assistenttina ja kumppanina 1980-luvulla.


title: Harri Kivi

text: Harri Kivellä on ollut kymmeniä yksityisnäyttelyitä mm. Rauman taidemuseossa (2006) sekä Kemin taidemuseossa (2008). Kivi on osallistunut yhteis- ja ryhmänäyttelyihin mm. Helsingin taidemuseossa Tennispalatsissa ("Taidetta nuorille miehille", 2002), Vantaan taidemuseossa ("Ei koskaan eläkkeelle", 2010), Espoon Taidemuseossa ("Häsäkkä", 2002) Helsingin Juhlaviikoilla (2006, 2009), Art Without Borders -kiertonäyttelyssä (Liettua, Kreikka, Hollanti, Suomi ja Bulgaria 2005-2006) sekä Etelä-Karjalan taidemuseossa ("Taiteen vuoksi", 2011).


title: Harri Kivi

text: Vuonna 2007 Harri Kivi toteutti installaation "Myös marsilaisilla on kotiintuloajat" Nurmijärven kunnan Rajamäen kirjastoon. Vuonna 2011 Kivi perusti oman gallerian Helsingin Merihakaan.,


title: Harri Kivi

text: Vuosina 2007-2008 Kivi toimi vastaavana tuottajana Suomen Kulttuurirahaston Myrsky-hankkeelle, jonka kohteena olivat syrjäytyneet ja syrjäytymisvaarassa olevat nuoret.


title: Harri Kivi

text: Oman taiteellisen tuotantonsa ohella Kivi on 1990-luvulta lähtien tullut tunnetuksi taiteen ”jalkauttajana” epäsovinnaisiin paikkoihin, kuten laitoskoteihin, työpaikkoihin, lähiöihin ja kaupunkitiloihin. Hankkeisiin on osallistunut kuvataiteilijoiden lisäksi myös näyttelijoitä, muusikoita, tanssijoita ja kuvataiteilijoita. Kivi on toiminut myös muun muassa Ateneumin ja Designmuseon näyttelytyöryhmissä, gallerioiden näyttelysihteerinä gallerioissa sekä tuottajana ja kuraattorina eri taidehankkeissa.


title: Harri Kivi

text: Lastenkotilapsen taustastaan johtuen Kivi on toiminut aktiivisesti muun muassa huostaanotettujen lasten, mielenterveyskuntoutujien ja muiden vähäosaisten puolesta. Mielenterveyden keskusliiton kanssa hän perusti Hyvän mielen gallerian 2007. Monien taideapurahojen lisäksi Kivi on palkittu Sosiaali- ja terveysturvan keskusliiton Kansalaistoiminnan tunnustuspalkinnolla 2007.


title: Harri Kivi

text: Professori Altti Kuusamo luonnehti Harri Kiven taidetta vuonna 2012:


title: Harri Kivi

text: Kuvataiteilija Harri Kivi on vaikuttanut taide-elämäämme piristävästi ja piikittävästi laajalla rintamalla ja pitkään. Hänen monet projektinsa, kuten "Kauppala", "Puska" ja "Myrsky", ovat monella tavalla olleet täyspainoista yhteisöllistä taidetta. Etenkin "Myrsky"-projektilla on ollut laajakantoisia nuorten sosiokulttuuriseen elämään ulottuvia positiivisia heijasteita.


title: Akatsuki (1901)

text: Akatsuki () oli keisarillisen Japanin laivaston vuonna 1901 valmistunut Akatsuki-luokan torpedovenehävittäjä. Alus upposi osuttuaan Port Arthurin edustalla miinaan 17. toukokuuta 1904.


title: Akatsuki (1901)

text: Alus tilattiin Yarrow Shipbuildersilta Poplarista Lontoosta osana vuoden 1897 hankintoja. Sen köli laskettiin 10. joulukuuta 1900, ja alus laskettiin vesille 13. helmikuuta 1901. Alus valmistui vielä saman vuoden lopulla 14. joulukuuta.


title: Akatsuki (1901)

text: "Akatsuki" saapui Yokosukaan 7. toukokuuta 1902. Alus osallistui Venäjän–Japanin sotaan, jossa se osui Port Arthurin taistelussa 17. toukokuuta 1904 miinaan. Alus poistettiin virallisestit alusluettelosta 19. lokakuuta 1905.


title: Maanmittaustoimitus

text: Maanmittaustoimitus on kiinteistönmuodostamislain (KML, 12.4.1995/554) mukainen kiinteistötoimitus tai muun lainsäädännön mukainen toimitus kuten lunastus-, yksityistie- tai maantietoimitus, jossa määritetään rekisteriyksikkö tai käyttöoikeusyksikkö siten, että sen ulottuvuus on kiinteistörekisterin mukaan määritettävissä.


title: Maanmittaustoimitus

text: Maanmittaustoimituksilla ylläpidetään kiinteistöjärjestelmää kiinteistöjaotuksen muuttuessa tai sitä kehitettäessä tai selvitettäessä. Valtion vastuulla olevien alueiden osalta maanmittaustoimitusta haetaan siitä maanmittaustoimistosta, jonka alueella tila sijaitsee. Asemakaava-alueilla erityisesti suuremmissa kaupungeissa ja kunnissa toimituksista huolehtivat kaupunkien mittausosastot.


title: Maanmittaustoimitus

text:
Maanmittaustoimitukset jaotellaan seuraavasti:
Maanmittaustoimituksista Maanmittauslaitoksen sivuilla


title: Toivo Keskinen

text: Toivo Matias Kustaa Keskinen (6. marraskuuta 1921 Töysä – 4. maaliskuuta 2013 Ähtäri) oli suomalainen talousneuvos ja kauppias.


title: Toivo Keskinen

text: Keskinen perusti vuonna 1946 kiinteän kauppapaikan Tuuriin, josta se siirtyi nykyiselle paikalleen vuonna 1969. Vuonna 1976 hänen poikansa, Matti ja Mikko, ostivat hänen liikkeensä, jolloin yritys sai nimekseen Veljekset Keskinen Oy.


title: Toivo Keskinen

text: Tom Lundberg on kirjoittanut Toivo Keskisestä elämäkertakirjan, "Toivon taival", joka julkaistiin vuonna 2004.


title: KHL-kausi 2012–2013

text: KHL-kausi 2012–2013 oli jääkiekkosarja KHL:n viides kausi. Kausi alkoi Lokomotiv Cupiksi nimetyllä avausottelulla, jossa kohtasivat edelliskauden finalistit OHK Dinamo Moskova ja Avangard Omsk.


title: KHL-kausi 2012–2013

text: OHK Dinamo Moskova voitti Gagarin Cupin kukistamalla finaaleissa Traktor Tšeljabinskin voitoin 4-2. Mestaruus oli Dinamolle toinen perättäinen. Joukkueessa pelasi mm. suomalainen Janne Jalasvaara.


title: KHL-kausi 2012–2013

text: Edellisen kauden lento-onnettomuuden takia väliin jättänyt Lokomotiv Jaroslavl palasi liigaan uudella miehistöllä.


title: KHL-kausi 2012–2013

text:
Edellisellä kaudella KHL:ään liittynyt Lev Poprad siirtyi Slovakiasta Tšekkiin ja vaihtoi nimensä Lev Prahaksi. Slovakia sai kuitenkin uuden KHL-seuran, kun Slovan Bratislava liittyi liigaan.
KHL laajeni myös Ukrainaan, kun Donbass Donetsk liittyi liigaan.


title: KHL-kausi 2012–2013

text: Runkosarjassa ottelumäärä väheni edelliskauden 54:stä 52:een. Ottelurunko rakentui siten, että kaikki liigan joukkueet pelasivat toisiaan vastaan kerran kotona ja kerran vieraissa, minkä lisäksi jokainen joukkue pelasi kaksi lisäpeliä "pahinta kilpailijaa" vastaan. Tämä "pahin kilpailija" oli yleensä maantieteellisesti lähimpänä sijainnut joukkue.


title: KHL-kausi 2012–2013

text: Kesken kauden, 22. tammikuuta 2013, liiga lanseerasi uuden turnauksen pudotuspelien ulkopuolelle jääville joukkueille. Tämä turnaus sai nimekseen Cup of Hope eli Toivon Cup, ja se pelattiin samaan aikaan pudotuspelien kanssa. Turnauksen tarkoituksena oli mm. auttaa pelaajia pitämään kuntoaan ja pelituntumaansa yllä kevään MM-kilpailuja varten.


title: KHL-kausi 2012–2013

text: Turnauksen neljä parasta joukkuetta sai rahapalkinnon ja turnauksen voittaja sai lisäksi ensimmäisen varausvuoron seuraavaan . Ensimmäisen Toivon Cupin voitti Dinamo Riika.


title: KHL-kausi 2012–2013

text: NHL-kauden aloittanut työsulku toi pelaajamarkkinoille runsaasti vapaita pelaajia. KHL-liiga asetti säännön, jonka mukaan jokainen joukkue sai palkata enintään kolme NHL-pelaajaa. Lisäksi venäläisille joukkueille asetettiin sääntö, jonka mukaan vain yksi näistä kolmesta NHL-pelaajasta sai olla ulkomaalainen. Tämän yhden ulkomaalaispelaajan tuli täyttää vähintään yksi seuraavista kriteereistä:Järjestyksessään viides KHL:n tähdistöottelu pelattiin 13. tammikuuta 2013 Tšeljabinskissa. Vastakkain olivat idän joukkue kapteeninaan Aleksei Morozov ja lännen joukkue kapteeninaan Ilja Kovaltšuk. Idän joukkue voitti ottelun lukemin 18-11.


title: KHL-kausi 2012–2013

text: Pudotuspelit pelattiin paras seitsemästä järjestelmällä.


title: Jäähdytyslevy

text: Jäähdytyslevy on pienkone, joka jäädyttää tai viilentää sen kylmälle pinnalle laitetun ruuan. Ajatus on lähtöisin samantapaisesta laitteesta, jota Grant Achatz käytti eräässä ravintolassaan.


title: Jäähdytyslevy

text: "Top Chefissä" vierailevana tuomarina ollut kokki Grant Achatz käytti samankaltaista laitetta ensimmäisessä chicagolaisessa ravintolassaan Alineassa. Hän keksi laitteen kulinaariteknologi Philip Prestonin avustuksella. Laite on noin mikroaaltouunin kokoinen. Achatz teki yhteistyötä PolyScience-yhtiön kanssa jäähdytyslevyn massatuottamiseksi kotikäyttöön ja muihin ravintoloihin.


title: Jäähdytyslevy

text: Jäähdytyslevy pitää yllä tasaisen noin -34.4 °C:n lämpötilan pumppaamalla jäähdytysainetta kompressorin kautta poistaakseen lämpöä teräspinnaltaan. Nesteet, öljy ja geelit jäätyvät pääasiassa 30 – 90 sekunnissa. Lopputuotteessa on rapea ulkopinta, sisäpuoli pysyy pehmeänä tai kermaisena.


title: Punjabit

text: Punjabit (punjabiksi پنجابی (shahmukhi), ਪੰਜਾਬ (gurmukhi), पंजाब (devanagari)) ovat etninen ryhmä, joka on kotoisin Pakistanille ja Intialle kuuluvalta Punjabin alueelta. Punjab tarkoittaa ”viiden joen maata”. Punjabit ovat indoarjalainen etninen ryhmä pohjoisintialaista alkuperää, mikä tarkoittaa nykyään Pakistanin Punjabin ja Intian Punjabin lisäksi ihmisiä osista Haryanaa, Kashmiria ja Rajasthania. Perinteisesti punjabien identiteetti perustui kieleen, eikä uskontoon tai alkuperään; punjabia puhuvat ja Punjabin alueella asuvat jakoivat saman kulttuurillisen taustan. Nykyään käsite on laajentunut koskemaan myös punjabilaista alkuperää olevia ihmisiä, vaikka he eivät enää puhuisi punjabia.


title: Punjabit

text: Nykyinen Punjab on yhden maailman vanhimman sivilisaation, Indus-kulttuurin, sijaintipaikka. Britanniasta itsenäistymisen jälkeen Punjabin alue jaettiin kahden valtion kesken uskonnon perusteella.


title: Punjabit

text: Kansallisten ja uskonnollisten eroavaisuuksien lisäksi punjabit jakautuvat myös eri klaaneihin tai kasteihin, jotka saattavat ulottua yli uskonnollisten ja etnisten rajojen Etelä-Aasiassa.


title: Elämän lyhyydestä

text: Elämän lyhyydestä () on Seneca nuoremman kirjoittama filosofinen tutkielma, joka opettaa, että mikä tahansa elämän pituus on riittävä, jos elämä on eletty viisaasti.


title: Elämän lyhyydestä

text: Teos on eräs Senecan dialogeiksi kutsutuista tutkielmista. Seneca kirjoitti sen joskus vuosien 49–55 välillä. Hän osoitti sen ystävälleen Pompeius Paulinukselle.


title: Elämän lyhyydestä

text: Teos on jaettu 20 lukuun. Esityksessään Seneca nostaa esille monia stoalaisia periaatteita. Hän opettaa, että elämä tuntuu ihmisistä usein lyhyeltä vain siksi, että he pitävät vääriä asioita tärkeinä ja tuhlaavat paljon aikaa merkityksettömien asioiden tavoitteluun. Senecan mukaan luonto antaa ihmisille tarpeeksi aikaa tehdä sen, mikä on todella tärkeää, ja aika tulee vain jakaa oikein. Oikein käytettynä elämä siis on pitkä. Yleisesti ajan voi Senecan mukaan käyttää parhaiten filosofian opinnoissa.


title: Helvia-äidille, lohduttautumisesta

text: Helvia-äidille, lohduttautumisesta ( tai "Ad Helviam matrem, de consolatione") on Seneca nuoremman äidilleen osoittama kirje, jonka tarkoitus on lohduttaa tätä Senecan maanpaon aikana.


title: Helvia-äidille, lohduttautumisesta

text: Kirje "Helvia-äidille, lohduttautumisesta" on nimensä mukaisesti osoitettu Senecan äidille Helvialle. Senecaa syytettiin vuonna 41 aviorikoksesta keisari Caligulan sisaren Julia Livillan kanssa. Pian tämän jälkeen hänet tuomittiin maanpakoon Korsikalle. Roomalaisessa ajatusmaailmassa maanpakoon karkottaminen vastasi lähes kuolemanrangaistusta, koska se erotti ihmisen yhteisöstään mahdollisesti peruuttamattomasti. Siksi Seneca kirjoitti äidilleen lohduttaakseen tätä maanpakonsa aikana.


title: Helvia-äidille, lohduttautumisesta

text: Vuosien 40-45 välillä Seneca kirjoitti yhteensä kolme lohdutuskirjettä. Muut kaksi ovat "Polybiukselle, lohduttautumisesta" ja "Marcialle, lohduttautumisesta". Äidille osoitettu kirje on ajoitettu tarkemmin noin vuoteen 42. Kirje edustaa niin kutsuttua lohdutuskirjallisuutta ("consolatio") ja se luetaan Senecan usein dialogeiksi kutsuttujen tutkielmien joukkoon.


title: Helvia-äidille, lohduttautumisesta

text: Kirje on jaettu 20 lukuun. Johdannossa Seneca kehottaa äitiään voittamaan surunsa, aivan kuin on voittanut aiemmatkin surunsa sukulaisten kuoltua. Seneca kertoo äidilleen, ettei itse tunne surua, eikä äidinkään näin tulisi surra häntä hänen poissa ollessaan. Hän sanoo äitinsä vahvan luonteen olevan hyve, joka auttaisi tätä kestämään poissaolon.


title: Helvia-äidille, lohduttautumisesta

text: Suurin osa teoksesta käsittelee sitä, kuinka Seneca ei koe kokevansa mitään pahaa maanpaon seurauksena. Hän viittaa maanpakoonsa pelkkänä "paikan vaihdoksena" ja vakuuttelee, ettei tunne rangaistuksestaan myöskään häpeää. Hän myös vertaa maanpakolaisen asemaa taivaankappaleisiin; nekin ovat jatkuvassa liikkeessä. Teoksen loppuosassa Seneca kehottaa äitiään etsimään lohdutusta filosofiasta sekä Senecan veljistä ja muista sukulaisista.


title: Helvia-äidille, lohduttautumisesta

text: Seneca on kirjeessä sekä lohduttaja että se henkilö, jonka kärsimysten vuoksi lohdutetaan, ja hän tuo tämän paradoksin itse esille tekstissä. Seneca hyödyntää kirjeessään useita "consolatio"-lajityyppiin kuuluvien tekstien retorisia keinoja. Samalla hän tuo esille stoalaista ajatteluaan. Sen mukaan ihmisen ei tulisi joutua pois tolaltaan kohdatessaan hallitsemattomia tapahtumia.


title: Helvia-äidille, lohduttautumisesta

text: Vaikka teos on henkilökohtainen kirje, se on kuitenkin kirjoitettu enemmän tutkielmaksi kuin lohdutuskirjeeksi. Lisäksi vaikka kukin hänen tutkielmistaan on osoitettu tietylle henkilölle, teokset ovat sisällöltään irrallisia itse tilanteesta: Seneca vaikuttaa olevan niissä kiinnostuneempi esittelemään kaikkeuden toimintaa ja ihmisen osaa siinä, kuin varsinaisesti lohduttamaan lukijaansa.


title: Woldemar Lojander

text: Woldemar Lojander (29. maaliskuuta 1895 Hamina – 10. kesäkuuta 1963 Helsinki) oli suomalainen lääkäri ja professori.


title: Woldemar Lojander

text: Lojanderin vanhemmat olivat lääkintöneuvos Uno Lojander ja Alexandra Aladin. Hänen ensimmäinen puolisonsa vuodesta 1922 oli Anna Margareta Schybergson ja toinen vuodesta 1947 Birgitta Christina Sallmén. Lojander tuli ylioppilaaksi Suomalaisesta normaalilyseosta 1913 ja valmistui lääketieteen lisensiaatiksi 1922. Tohtoriksi hän väitteli 1925 ja sai iho- ja sukupuolitautien erikoislääkärin pätevyyden 1927. Lojander oli Helsingin yliopiston hygienian professori vuodesta 1936. Hänen julkaisunsa käsittelivät aiheita sukupuolitautiopin, maito- ja likavesihygienian ja vitamiiniopin alalta.


title: Woldemar Lojander

text: Sisällissodan jälkeen Lojander toimi Tammisaaren vankileirin alilääkärinä. Hänet ylennettiin 1919 reservissä lääkintäluutnantiksi ja 1932 lääkintäkapteeniksi. Vuonna 1944 Lojanderista tuli lääkintäeverstiluutnantti.


title: Olli Lokki

text: Olli Kristian Lokki (28. huhtikuuta 1916 Helsinki – 6. maaliskuuta 1994 Helsinki) oli suomalainen matemaatikko.


title: Olli Lokki

text: Olli Lokin isä oli historioitsija ja koulumies, professori Karl Olof Lindeqvist. Olli Lokki kirjoitti ylioppilaaksi vuonna 1934 Helsingin suomalaisesta normaalilyseosta, opiskeli Helsingin yliopistossa, valmistui maisteriksi vuonna 1939 ja väitteli tohtoriksi Rolf Nevanlinnan johdolla vuonna 1947. Lokin funktioteorian alaan kuuluvan väitöskirjan nimi on "Über analytische Funktionen deren Dirichletintegrale endlich ist und die in gegebenen Punkten vorgeschriebene Werte annehmen".


title: Olli Lokki

text: Olli Lokin opinnot katkaisi sota. Jatkosodan aikana Lokki toimi matemaatikkona Ilmavoimien esikunnan Ilmatorjuntaosastossa. Sodan jälkeen Lokki siirtyi assistentiksi Helsingin yliopiston matematiikan laitokseen, ja toimittuaan yhden lukuvuoden oppikoulunopettajana hän sai vuonna 1945 nimityksen Teknillisen korkeakoulun matematiikan lehtoriksi. Tässä tehtävässä hän oli vuoteen 1953. Tuolloin hänet nimitettiin saman oppilaitoksen matematiikan apulaisprofessoriksi. Vuodesta 1962 aina eläkkeelle siirtymiseensä asti vuoteen 1979 Lokki oli Teknillisen korkeakoulun sovelletun matematiikan professori. Helsingin yliopiston matematiikan dosentti Lokki oli vuodesta 1952. Olli Lokki toimi vielä vuosina 1980–1984 Teknillisten tieteiden akatemian toimitusjohtajana.


title: Olli Lokki

text: Olli Lokki edisti opetuksessaan erityisesti tilastomatematiikan ja operaatiotutkimuksen menetelmien soveltamista käytännön ongelmien ratkaisuun. Hän oli laajasti verkottunut akateemisten piirien ulkopuolellakin. Lokki oli Suomen Laadunvalvontayhdistyksen kunniajäsen ja "European Consortium for Mathematics in Industry" -yhteisön kunniajäsen. Suomalaisen Tiedeakatemian jäseneksi Olli Lokki valittiin vuonna 1979.


title: Olli Lokki

text: Olli Lokin vanhin poika on professori Juhani Lokki.


title: Hermeetikko (aikakauskirja)

text: Hermeetikko-kirja on vuonna 2012 perustettu aikakauskirja, joka ilmestyy 3-4 kertaa vuodessa. Lähinnä alkemiaa, filosofiaa, historiaa, uskontotieteitä, kielitieteitä, salatieteitä ja kulttuuria käsittelevä kirjasarja perustettiin 2012 lakkautetun hermeetikko-lehden (2006-2012) jatkeeksi. Vaikka Hermeetikko-kirja kulkeekin lehden statuksella, on kyseessä ennemmin kirjasarja, jonka jokainen numero käsittää keskimäärin 400 sivua. Sarjan päätoimittajana toimii sen perustaja ja Hermeetikko-lehdestä tuttu Kane Kanerva.


title: Hermeetikko (aikakauskirja)

text: Kirjasarja koostuu mm. kiellettyjen ja harvinaisten kirjojen uusinnoista, salatieteellisten klassikoteosten käännöksistä sekä erilaisista tutkimuksista ja artikkeleista. Ominaista Hermeetikolle on myös siihen sisällytetty huumori.


title: Alpertonin metroasema

text: Alperton on Lontoon metron asema Alpertonissa, Lontoossa Piccadilly-linjan varrella. Se kuuluu Oyster-vyöhykkeeseen 4.


title: Alpertonin metroasema

text: Asema avattiin 28. kesäkuuta 1903 nimellä Perivale-Alperton Metropolitan & District Railwayn jatkeelle. Tämä jatke oli Lontoon metron ensimmäisiä sähköistettyjä maanpäällisiä rataosuuksia.


title: Alpertonin metroasema

text: Asema sai nykyisen nimensä 7. lokakuuta 1910.


title: Alpertonin metroasema

text: Alkuperäinen asemarakennus oli vaatimaton puurunkoinen rakennelma. Vuosina 1930 ja 1931 vanha rakennus purettiin osana valmistautumista aseman siirtoon District Linelta Piccadilly Linelle. Uuden asemarakennuksen suunnitteli Charles Holden moderniin eurooppalaiseen tapaan. Asema on samankaltainen kuin muut Holdenin suunnittelemat asemat, kuten Sudbury Town, Sudbury Hill, Acton Town ja Oakwood. Uusi asema oli toinen kahdesta Lontoon metron asemasta, joissa oli ylöspäin menevät liukuportaat laituritasolle pääsyä varten. Liukuportaat on myöhemmin poistettu käytöstä, ja ne ovat nykyisin seinän takana.


title: Alpertonin metroasema

text: Piccadilly Linen läntinen laajennus valmistui 4. heinäkuuta 1932 ja sen junat korvasivat District Linen palvelut asemalla.


title: Pietari Longström

text: Pietari Longström (k. 1718) oli isonvihan aikainen sissipäällikkö, kapteeni. Hän oli suuressa Pohjan sodassa sissiretkillä venäläisiä vastaan ja sai kapteenin arvon 1713. Isonvihan aikana hän teki partioretkiä venäläisten selustaan, vuonna 1715 aina Vehkalahdelle saakka. Hän kaatui C. G. Armfeltin sotaretkellä Norjan tuntureilla. Hänelle on pystytetty muistokivi Norjaan Hegraan 1931.


title: Amershamin asema

text: Amersham on Lontoon metron ja National Railin asema Amershamissa. Se on Metropolitan-linjan toinen päätepiste. Amersham on Lontoon metron läntisin asema, ja se sijaitsee Oyster-vyöhykkeellä 9.


title: Amershamin asema

text: Amersham sijaitsee 147 metriä merenpinnan tason yläpuolella, korkeammalla kuin mikään toinen Lontoon metron asema.


title: Amershamin asema

text: Asema avattiin 1. syyskuuta 1892 Metropolitan Railwayn jatkeelle. 12. maaliskuuta 1922 aseman nimeksi vaihdettiin Amersham & Chesham Bois, mutta entinen nimi palautettiin vuonna 1937.


title: Amershamin asema

text: Aseman historian aikana sinne ovat operoineet Great Central Railway ja London and North Eastern Railway. Vuonna 1933 rautatie liitettiin London Passenger Transport Boardin alaisuuteen ja siitä tuli Lontoon metron Metropolitan Line.


title: Amershamin asema

text: Rata sähköistettiin vuosina 1959 ja 1960.


title: Amershamin asema

text: Metropolitan Linen junista puolet käyttää läntisenä päätepisteenään Amershamia ja puolet Cheshamia. Näin saadaan vähennettyä paikallisten teiden kuormitusta.


title: Veikko Loppi

text: Matti Veikko Loppi (1. helmikuuta 1907 Pyhäjärvi Ol – 27. maaliskuuta 2005) osuustoiminnan parissa työskennellyt järjestöaktiivi. Hän oli koulutukseltaan filosofian maisteri. Vuosina 1940–1942 hän toimi Suomen Aseveljien Liiton pääsihteerinä ja 1943–1945 liiton toiminnanjohtajana, sen jälkeen liiton jatkajaksi perustetun Kaatuneiden Muistosäätiön puheenjohtajana 45 vuotta. Vuodet 1945–1947 hän oli Osuuskassojen Keskus Oy:n asuttamislainaosaston hoitaja, ja sitten SOK:n säästökassajaoston hoitaja 1947–1953, pääsihteeri vuodesta 1953 ja johtokunnan jäsen vuodesta 1962. Hän toimi myös Helsingin kaupunginvaltuustossa ja musiikkilautakunnassa.


title: Veikko Loppi

text: Loppi osallistui talvisotaan JR 65:n joukkueenjohtajana Suomussalmen, Raatteen ja Kuhmon taisteluissa. Jatkosodassa hän toimi kranaatinheitinosaston johtajana ja konekiväärikomppanian päällikkönä. Hänet ylennettiin kapteeniksi vuonna 1942.


title: Iša Krejčí

text: Iša Krejčí (10. heinäkuuta 1904 Praha – 6. maaliskuuta 1968 Praha) oli tšekkiläinen kapellimestari ja säveltäjä. Hänen isänsä oli filosofi František Krejčí.


title: Iša Krejčí

text: Krejčí opiskeli historiaa sekä musiikkitiedettä Kaarlen yliopistossa ja sai lisäksi opetusta Prahan konservatoriossa. Hänen opettajiaan olivat sävellyksessä Karel Boleslav Jirák ja Vítězslav Novák sekä orkesterinjohdossa Václav Talich. Krejčí opiskeli myös pianonsoittoa. Hän työskenteli muun muassa Prahan ja Slovakian kansallisteattereissa.


title: Iša Krejčí

text: Orkesteri- ja kamarimusiikkiteosten lisäksi Krejčín sävellystuotantoon kuuluu esimerkiksi ooppera "Pozdvižení v Efesu" (1939–1943).


title: San Marinon taistelu

text: San Marinon taistelu (tunnetaan myös nimellä Monte Puliton taistelu) oli toisessa maailmansodassa liittoutuneiden ja Saksan välinen taistelu San Marinosta. 27. kesäkuuta 1944 Britannian kuninkaallisten ilmavoimien koneet pommittivat San Marinoa tappaen 35 siviiliä uskoessaan saksalaisten joukkojen olevan alueella. Saksalaiset sijoittivat syyskuun alussa joukkoja San Marinon alueelle. Taistelu alkoi 17. syyskuuta 1944 ja päättyi 20. syyskuuta liittoutuneiden miehittäessä maan pääkaupungin. Taistelussa kuoli 323 liittoutuneiden ja 274 Saksan sotilasta. Liittoutuneet miehittivät San Marinon kahden kuukauden ajaksi.


title: San Marinon taistelu

text: Myöhemmin britit maksoivat San Marinolle 80 000 punnan korvaukset kesäkuun pommituksista.


title: Emil Louhikko

text: Emil Konstantin Louhikko, sukunimi vuoteen 1906 "Eriksson", vuosina 1906–1920 "Laiho" (7. lokakuuta 1888 Viipuri – 30. toukokuuta 1961) oli suomalainen sosialidemokraattinen ammattiyhdistysliikkeen toimihenkilö.


title: Emil Louhikko

text: Louhikko kävi kansakoulun Tampereella ja meni sitten valajan oppiin Tammelan konepajalle jossa hänen isänsä oli työssä. Hän kävi samalla myös iltaisin käsityöläiskoulua. Vuonna 1903 Louhikon perhe muutti Turkuun jossa hän oli sitten työssä Vulcanin konepajalla isänsä kanssa. Vuoden 1905 suurlakon aikana Louhikko oli mukana vapaaehtoisena järjestyskaartissa. Kesällä 1906 Louhikko lähti työhön Ruotsiin saatuaan houkuttelevan työpaikkatarjouksen. Hän oli aluksi yhdessä muutamien muiden suomalaisten metallimiesten kanssa työssä Smoolannissa Bruzaholmin rautaruukilla mutta kun työolot ja palkkaus olivat siellä vastoin lupauksia kehnoja Louhikko lähti työnhakuun Tukholmaan. Hän oli työssä Tukholmassa kahdella eri konepajalla aina kesään 1907 saakka jolloin hän palasi Suomeen ja meni takaisin Vulcanin konepajalle. Vuoden 1908 alussa hän siirtyi Tampereelle Tampereen Pellavatehtaan konepajaan. Keväällä 1908 Tampereella alkoi kuitenkin metallityöläisten lakko. Lakon pitkittyminen ja työantajien julistama työsulku johtivat siihen että Louhikko joutui lähtemään syksyllä 1908 työnhakuun Ruotsiin. Ruotsissakin oli alkanut huono aika mutta Louhikko onnistui lopulta pääsemään työhön Pohjois-Ruotsiin Sundsbrukiin lähelle Sundsvallia. Kesällä 1909 hän palasi takaisin Suomeen Vaasaan jonne myös hänen perheensä oli muuttanut työn perässä. Louhikko oli työssä aluksi Salinin konepajalla ja sitten Vaasan Puuvillatehtaan konepajalla ja Wickströmin moottoritehtaalla. Vaasassa asuessaan hän alkoi osallistua aktiivisesti paikallisen Palosaaren työväenyhdistyksen toimintaan ja hän kävi myös sosialidemokraattisen puolueen ja ammattijärjestön talvella 1911–1912 Helsingin työväentalolla järjestämän puolueopiston. Louhikko toimi Vaasan läänin eteläisen vaalipiirin sos. dem. nuorisojärjestön piirisihteerinä 1910–1914.


title: Emil Louhikko

text: Ensimmäisen maailmansodan puhjettua elokuussa 1914 Louhikko oli jonkin aikaa työttömänä kunnes hän muutti Tampereelle työhön Tampereen Pellavatehtaan konepajalle joka oli alkanut saanut runsaasti tilauksia sodan vuoksi. Kesällä 1915 hänet valittiin Metallityöntekijäin liiton sihteeriksi ja hän muutti Helsinkiin elokuussa 1915. Venäjän sotatarviketilaukset synnyttivät näihin aikoihin Suomen metalliteollisuuteen korkeasuhdanteen. Ammattitaitoisesta työvoimasta oli kovaa kilpailua työnantajien kesken ja tämä johti palkkojen nousun ohella siihen että työoloja alettiin kohentaa muun muassa uusimalla tehdassaleja. Työvoimapula johti samalla kuitenkin siihen että alalle tuli paljon nuorta ammattitaidotonta työvoimaa ja tämä aiheutti useilla työpaikoilla kahnauksia vanhempien ammattityöntekijöiden kanssa.


title: Emil Louhikko

text: Venäjän maaliskuun vallankumouksen jälkeen Venäjän valtion heikentynyt rahatalanne aikaansai sen että sotatarviketilauksia alettiin peruuttaa. Peruutuksien takia Suomen teollisuus alkoi vähentää keväällä 1917 työvoimaansa ja samalla myös venäläisten Suomessa teettämät linnoitustyöt vähenivät jolloin työttömyys lisääntyi ja yhteiskunnallinen levottomuus kasvoi. Huhtikuussa 1917 metallityöläiset järjestivät suuren työtaistelun 8-tuntisen työpäivän puolesta ja neuvottelujen tuloksena se otettiinkin käyttöön teollisuudessa suhteellisen kivuttomasti. Sen sijaan maatalouden piirissä syntyi työpäivän ptuudesta useita työtaisteluita vuoden 1917 aikana. Louhikko kuului ammattiyhdistysmiehenä sosialidemokraattien maltilliseen siipeen eikä hän hyväksynyt O. W. Kuusisen ja Kullervo Mannerin johtaman radikaalien ryhmän toimintaa vuodenvaihteessa 1917–1918.


title: Emil Louhikko

text: Suomen sisällissodan alettua Louhikko lähti metallityöläisten pyynnöstä johtamaan töiden käyntiin saamista punaisten alueilla sijainneilla konepajoilla. Konepajojen valmistamia maatalouskoneita muun muassa separaattoreita alettiin viedä Venäjällä jotta sieltä saataisiin vastineena viljaa ja sokeria elintarvikepulaa kärsineeseen Etelä-Suomeen. Huhtikuun alussa Louhikko joutui lähtemään Helsingistä Viipuriin jossa hän sitten hoiti evakuointitoimia yhdessä Eyolf Mattssonin kanssa. Huhtikuun lopulla hän siirtyi saarroksiin joutumassa olevasta Viipurista laivalla Pietariin muiden punaisten johtoon kuuluneiden mukana. Venäjällä hän sai aluksi kesällä 1918 vastuudelleen huolehtia niistä 16 laivasta joilla punaiset olivat paenneet Suomesta. Louhikko kieltäytyi yhdessä 15 muun sosialidemokraatin kanssa elokuussa 1918 liittymästä vastaperustettuun Suomen Kommunistiseen puolueseen ja heidät leimattiin työväenluokan luopioiksi.


title: Emil Louhikko

text: Louhikko onnistui kuitenkin syksyllä 1918 pääsemään mukaan taloudenhoitajaksi August Vastenin johtamaan 200 miehen suomalaiseen joukko-osastoon joka siirtyi junalla Karhumäkeen Muurmannin radan varrelle. Osasto muodosti puolustusrintaman Ontajoelle etelään päin tulossa olleita englantilaisia joukkoja vastaan. Vuoden 1919 alkupuolella osasto siirrettiin Petroskoihin ja siitä muodostettiin venäläisen eversti Petrovin komentama kolmen pataljoonan rykmentti jonka taloudenhoitajana Louhikko toimi. Rykmentti taisteli sitten keväällä ja kesällä 1919 viiden kuukauden ajan Aunukseen hyökänneitä suomalaisia vapaaehtoisjoukkoja vastaan. Vuoden lopulla rykmentti onnistui sitten karkottamaan Äänisjärven pohjoisosiin edenneet englantilais-ranskalais-serbialaiset joukot ja valtaamaan takaisin Suojun ja Karhumäen kaupungin. Louhikko sai joulukuussa 1919 tietää että hänen Suomeen jäänyt vaimonsa oli kuollut ja hän päätti tässä vaiheessa palata takaisin Suomeen.


title: Emil Louhikko

text: Louhikko hiihti salaa rajan yli Suomeen loppiaisena 1920. Hän palasi Helsinkiin ja onnistui aluksi välttämään Etsivän Keskuspoliisin huomion muuttamalla sukunimensä. Louhikko toimi sitten Metallityöntekijäin liitossa sihteerin apulaisena ja osallistui kesällä 1920 metallityöntekijäin kokouksiin Kööpenhaminassa ja Oslossa. Kesällä 1920 hänet valittiin Suomen Ammattijärjestön sihteeriksi. Louhikon todellinen henkilöllisyys paljastui kuitenkin lokakuussa 1920. Hän joutui Etsivän Keskuspoliisin kuulusteluihin ja sitten 10 kuukauden ajaksi tutkintovankeuteen Turun lääninvankilaan odottamaan juttunsa käsittelyä Turun hovioikeudessa. Louhikko tuomittiin kapinaan osallistumisesta 12 vuoden kuritushuonerangaistukseen josta vähennettiin 4 vuotta joulukuun 1918 Svinhufvudin armahduslain nojalla. Hän suoritti tuomionsa Tammisaaren pakkotyölaitoksessa ja Turun lääninvankilassa ja pääsi ehdonalaiseen vapauteen 1924.


title: Emil Louhikko

text: Louhikko oli vapauduttuaan tammikuuhun 1926 saakka Suomen Ammattijärjestön sihteerinä mutta ristiriidat kommunistien kanssa saivat hänet eroamaan tehtävästä. Keväällä 1926 hän pääsi Suomen Kuljetustyöntekijäin liiton sihteeriksi mutta menetti paikan kommunistien ehdokkaalle kesällä 1927 järjestyssä äänestyksessä. Louhikko oli tämän jälkeen viipurilaisen Kansan Työ-lehden toimittajana 1927–1929 ja oli mukana valtaamassa Viipurin Työväenteatteria kommunisteilta. Hän ryhtyi sosialidemokraattien pyynnöstä valtaamaan takaisin ammattiyhdistysliikettä kommunisteilta jotka olivat vahvistaneet asemiaan 1920-luvun lopulla. Louhikon johdolla perustettiin 1929 Suomen Työläisliitto johon tuli mukaan joukko ammattiosastoja Louhikon toimiessa liiton sihteerinä ja vuonna 1930 perustettiin Suomen Ammattiliittojen Keskusjärjestö SAK jonka sihteerinä Louhikko oli vuoteen 1939 saakka.


title: Emil Louhikko

text: Louhikko oli viimeksi Kansan Matkatoimisto Oy:n toimitusjohtajana 1939–1961 sekä Lomaliiton toiminnanjohtajana 1941–1959. Hänelle myönnettiin sosiaalineuvoksen arvonimi 1950. Louhikko julkaisi muistelmansa vuonna 1943 ("Teimme vallankumousta", Suomen kirja 1943).


title: Hovin kartano (Vihti)

text: Hovin kartano (myös Suontaan Hovi) on kartano Vihdissä. Kartano sijaitsee noin kolme kilometriä Vihdin kirkonkylästä itään. Perimätieto kertoo Ruotsin kuningas Kustaa III:n yöpyneen Hovissa eräällä matkallaan vuosien 1788–1789 aikana. Hovia isännöi tuolloin Nassokin-suku.


title: Hovin kartano (Vihti)

text: Hovin ensimmäisiä omistajia ovat olleet Olli Ollinpoika 1539–1571, Matti Jussinpoika 1572–1574 ja Jaakko Sipinpoika 1575–1584. Vuosina 1627–1752 kartanon omisti Jakob Karlson Skoo, joka aateloitiin vuoden 1630 tienoilla nimellä Hästesko-Fortuna. Axel Gotthard Nassokin omisti tilan vuosina 1769–1784. Vuosina 1784–1812 tila oli jaettuna kahteen osaan. Kruununnimismies Gustav Adolf Engblom omisti tilan vuosina 1838–1874. Valtion koestuslaitoksen (MTT:n edeltäjä) omistuksessa tila oli vuosina 1975–1994. Sittemmin se on ollut taas yksityisomistuksessa.


title: Hovin kartano (Vihti)

text: Museovirasto on määritellyt kartanoa ympäröivän Suontaan viljelymaiseman yhdeksi Suomen valtakunnallisesti merkittävistä rakennetuista kulttuuriympäristöistä.


title: Dornier Do 215

text: Dornier Do 215 on saksalainen kevyt/keskiraskas ja kaksimoottorinen pommituskone, toisen maailmansodan ajoilta. Siitä kehiteltiin myös muitakin muunnoksia, merkittävimpänä ehkä näistä yöhävittäjämuunnos. Siinä oli eteenpäin suoraan ampuva tykkiaseistus, 2x 20 mm MG FF -konetykkejä, sekä 4x 7,92 mm konekivääriaseistus.


title: Dornier Do 215

text: Tämän konetyypin piti oleman niin kutsuttu kehitelty vientimuunnos. Sitä vietiin kuitenkin vain muutama harva koneyksilö, Unkariin (4) sekä Neuvostoliittoon (2). Ruotsi tilasi tätä tyyppiä, muttei saanut yhtään lentokonetta. Valmistusmäärä tästä tyypistä käsitti vain 112 koneyksilöä.


title: Dornier Do 215

text: Yöhävittäjätyyppi oli käytössä Luftwaffen laivueissa, ainakin NJG 1:ssa ja NJG 2:ssa. NJG tarkoittaa samaa kuin "Nachtjagdgeschwader".


title: Dornier Do 215

text: Tämän lentokoneen edeltäjä oli Dornier Do 17 sekä seuraaja Dornier Do 217. Käytännössä tämä kone oli Do 17:ää 60 km/t nopeampi, pommituskoneena yhtä suuren pommikuorman kuljettamaan kykenevä, sekä toimintamatkaltaan sekä moottoriteholtaan edellistä hieman parempi. Daimler-Benz DB601-tyypin (Aa/Ba) -moottorit olivat 1 100 hevosvoiman tehoiset kukin, antaen koneelle 460 km/h enimmäisnopeuden. Toimintamatkan maksimi oli 2 445 kilometriä.


title: Odilo Scherer

text: Odilo Scherer (s. 21. syyskuuta 1949) on brasilialainen kardinaali. Hän toimii São Paulon arkkipiispana ja vastaa näin kuuden miljoonan jäsenen hiippakunnasta.


title: Odilo Scherer

text: Vuoden 2013 paavinvaalissa Schereriä pidettiin vahvana ehdokkaana.


title: Akatsuki-luokka (1901)

text: Akatsuki-luokka () oli keisarillisen Japanin laivaston kahden aluksen muodostama torpedovenehävittäjäluokka.


title: Kasumi (1902)

text: Kasumi () oli keisarillisen Japanin laivaston vuonna 1902 valmistunut Akatsuki-luokan torpedovenehävittäjä. Alus riisuttiin aseista 1. huhtikuuta 1913, ja se myytiin romutettavaksi 1. heinäkuuta 1920.


title: Kasumi (1902)

text: Alus tilattiin Yarrow Shipbuildersilta Poplarista Lontoosta osana vuoden 1897 hankintoja. Sen köli laskettiin 1. helmikuuta 1901, ja alus laskettiin vesille 23. tammikuuta 1902. Alus valmistui kuukautta myöhemmin 14. helmikuuta.


title: Kasumi (1902)

text: "Kasumi" saapui Yokosukaan 25. kesäkuuta 1902. Alus osallistui Venäjän–Japanin sotaan, jonka päätyttyä se luokiteltiin kolmannen luokan hävittäjäksi 28. elokuuta 1912. Alus poistettiin ensilinjan palveluksesta, ja se riisuttiin aseista 1. huhtikuuta 1913, minkä jälkeen alus palveli tukitehtävissä. Alus myytiin romutettavaksi 1. heinäkuuta 1920.


title: Shirakumo-luokka

text: Shirakumo-luokka () oli keisarillisen Japanin laivaston kahden aluksen muodostama torpedovenehävittäjäluokka.


title: Roman Neustädter

text: Roman Neustädter (s. 18. helmikuuta 1988 Dnepropetrovsk, Ukrainan sosialistinen neuvostotasavalta, Neuvostoliitto) on venäläinen jalkapalloilija. Hän edustaa Bundesliigassa pelaavaa Schalkea.


title: Roman Neustädter

text:
Koko junioriuransa Saksassa viettänyt Neustädter siirtyi kesällä 2012 ilmaisella siirrolla Schalkeen. Hän teki joukkueen kanssa nelivuotisen sopimuksen.
Toukokuussa 2016 Venäjän kansallisuuden saaneelle Neustädterille myönnettiin välittömästi lupa edustaa maajoukkuettaan Ranskan EM-kilpailuissa 2016. Prosessi onnistui tyyppillistä aikataulua nopeammin, sillä Venäjän presidentti Vladimir Putin oli antanut kyseisestä asiasta virallisen määräyksen aikaisemmin toukokuussa. Venäjän urheiluministeri Vitali Mutko vahvistikin venäläismedialle, ettei Neustädter saanut poikkeuslupaa kaksoiskansalaisuuteen. Neustädterin oli luovuttava Saksan kansalaisuudesta, koska Venäjä ei ole Euroopan unionin jäsen.


title: Roman Neustädter

text: Ennen aikaansa Venäjän maajoukkueessa, Neustädter ehti edustaa Saksaa ikäkausimaajoukkueissa sekä kahden ottelun verran miesten maajoukkueessa vuosina 2012 ja 2013. Nuo pelit eivät kuitenkaan olleet virallisia pelejä, vaan ystävyysotteluita, mikä mahdollisti vielä maajoukkue-edustuksen muualla. Myös Ukrainan maajoukkue oli aiemmin kiinnostunut Neustädterin palveluksista.


title: Roman Neustädter

text: Neustädter muutti Neuvostoliitosta Saksaan 1990-luvun alussa. Hänen isänsä on myös ammattilaisuransa lopettanut jalkapalloilija, Karlsruheria ja Mainzia edustanut Peter Neustädter.


title: Georg Luiga

text: Georg Eduard Luiga (1866–1936) oli virolainen toimittaja ja kirjailija. Hän oli Päevalehden päätoimittaja 1908–1934. Vuonna 1919 hän oli Helsingissä lehdistöattasseana. Hän julkaisi runoja ja novelleja.


title: Umut Bulut

text: Umut Bulut (s. 15. maaliskuuta 1983 Kayseri, Turkki) on turkkilainen jalkapalloilija. Hän edustaa turkkilaista Galatasarayta ja on pelipaikaltaan hyökkääjä.


title: Umut Bulut

text: 28. kesäkuuta 2011 Bulut siirtyi 4,8 miljoonan euron siirtokorvauksella ranskalaisseura Toulouseen. Hän pelasi ensimmäisen ottelunsa sarjassa Ajacciota vastaan.


title: Umut Bulut

text: Hän siirtyi kesällä 2012 lainasopimuksella Galatasarayhin.


title: Troian Bellisario

text: Troian Avery Bellisario (s. 28. lokakuuta 1985 Los Angeles, Kalifornia) on yhdysvaltalainen näyttelijä. Hänet tunnetaan parhaiten Spencer Hastingsin roolista televisiosarjassa "Valehtelevat viettelijät". Sarjaa alettiin esittää Suomessa Subilla 14. toukokuuta 2012.


title: Troian Bellisario

text: Bellisarion vanhemmat Donald P. Bellisario ja Deborah Pratt ovat televisiotuottajia. Isän sukujuuret ovat Italiassa ja Serbiassa, äiti on afroamerikkalainen. Hänellä on yksi nuorempi veli sekä kolme sisarpuolta ja kaksi velipuolta.


title: Troian Bellisario

text: Troian Bellisario teki debyyttiroolinsa jo kolmevuotiaana elokuvassa "Viimeinen voitelu" ("Last Rites", 1988). Vuonna 1998 hän esiintyi elokuvassa "Billboard Dad", jonka pääosissa olivat näyttelijäkaksoset Mary-Kate ja Ashley Olsen. Hän on esiintynyt myös televisiosarjoissa kuten "Aikahyppy", "Kunnian miehet" ja "NCIS Rikostutkijat".


title: Troian Bellisario

text: Bellisario valmistui Etelä-Kalifornian yliopistosta. Hän on kertonut kärsineensä high school -aikoinaan syömishäiriöstä ja itsetuhoisuudesta.


title: Troian Bellisario

text: Bellisario on naimisissa näyttelijä Patrick J. Adamsin kanssa. Hän synnytti tyttölapsen 8. lokakuuta 2018.


title: Joe Vitale

text: Joe Vitale voi viitata seuraaviin:


title: Joe Vitale (jääkiekkoilija)

text: Joe Vitale (s. 20. elokuuta 1985 St. Louis, Missouri, Yhdysvallat) on yhdysvaltalainen jääkiekkoilija, pelipaikaltaan keskushyökkääjä. Hän edustaa NHL-seura Detroit Red Wingsiä. Pittsburgh Penguins varasi Vitalen 195. pelaajana .


title: Joe Vitale (jääkiekkoilija)

text: Vitale pelasi kauden 2004–2005 USHL:n Sioux Falls Stampedessa ollen joukkueen sisäisen pistepörssin viides 31 pisteellä. Vuodet 2005–2009 hän edusti NCAA:n Northeastern Universitya. Vitalen sijoitukset joukkueen sisäisessä pistepörssissä olivat kolmas 16 pisteellä, neljäs jälleen 16 pisteellä, ensimmäinen 35 pisteellä ja kolmas 27 pisteellä. Toisena vuotenaan hän oli joukkueen varakapteeni ja sekä kolmantena että neljäntenä vuotenaan kapteeni.


title: Joe Vitale (jääkiekkoilija)

text: Vitale pelasi kauden 2008–2009 aikana myös viisi runkosarja- ja 12 pudotuspeliottelua hänet vuonna 2005 NHL:ään varanneen Pittsburgh Penguinsin farmijoukkueessa AHL:n Wilkes-Barre/Scranton Penguinsissa. Seuraavan kauden hän vietti kokonaisuudessaan Wilkes-Barre/Scrantonissa ollen joukkueen kymmenenneksi paras pistemies 32 pisteellä. Kaudella 2010–2011 Vitale debytoi NHL:ssä 10. helmikuuta 2011 Los Angeles Kingsiä vastaan. Ensimmäisen NHL-maalinsa hän teki 16. helmikuuta 2011 Colorado Avalanchea vastaan.


title: Aleksandrs Antoņenko

text: Aleksandrs Antoņenko (s. 26. kesäkuuta 1975 Riika) on latvialainen spinto-tenori. Hän voitti Paul Sakss -palkinnon vuonna 2002 ja Latvian suuren musiikkipalkinnon 2004. Wienin valtionoopperassa Antoņenko esiintyi ensimmäistä kertaa Des Grieux'n roolissa "Manon Lescautissa" vuonna 2006, ja Metropolitan-oopperassa hän teki ensimmäisen esiintymisensä helmikuussa 2009 "Rusalkan" prinssinä. Lisäksi hän on esiintynyt muun muassa Latvian kansallisoopperassa, Deutsche Oper Berlinissä, Deutsche Oper am Rheinissä, Monte-Carlon oopperassa, Ruotsin kuninkaallisessa oopperassa, Norjan oopperassa, Baijerin valtionoopperassa, Teatro dell'Opera di Romassa, Pariisin oopperassa ja Royal Opera Housessa (Covent Garden).


title: Aleksandrs Antoņenko

text: Antoņenkon oopperarooleihin ovat Des Grieux'n ja prinssin ohella lukeutuneet Sergei ("Mtsenskin kihlakunnan lady Macbeth"), Turiddu ("Cavalleria rusticana"), Dmitri ("Boris Godunov"), Luigi ("Il tabarro"), José ("Carmen)", Cavaradossi ("Tosca"), Gabriele Adorno ("Simon Boccanegra"), Otello ja Giuseppe Hagenbach ("La Wally").


title: Aleksandrs Antoņenko

text: Antoņenkon opettajia ovat olleet Margarita Gruzdeva ja Arvīds Luste. Laulamisen lisäksi hän on soittanut puhallinsoittimia.


title: Shay Mitchell

text: Shannon Ashley ”Shay” Mitchell (s. 10. huhtikuuta 1987 Mississauga, Ontario, Kanada) on kanadalainen näyttelijä ja malli. Mitchell on näytellyt Emily Fieldsiä televisiosarjassa "Valehtelevat viettelijät" vuodesta 2010 alkaen. Hänen äitinsä on filippiiniläinen ja isänsä irlantilais-skotlantilainen. Hänellä on yksi nuorempi veli.


title: Shay Mitchell

text: Mitchell aloitti uransa mallina. Hän toimi eri muotimerkkien mainoskasvona Bangkokissa, Hongkongissa ja Barcelonassa, ennen kuin palasi takaisin Kanadaan opiskellakseen näyttelemistä. Mitchellin debyytti televisiossa oli kanadalaisessa nuorten draamasarjassa "". Hänellä oli myös vierailevat roolit televisiosarjoissa "Nuoret poliisit" ja "Aaron Stone".


title: Shay Mitchell

text: Vuonna 2009 Mitchell esiintyi Sean Paulin musiikkivideolla ”Hold My Hand”. Mallintöitä hän on tehnyt muun muassa Pantenelle, American Eagle Outfittersille, Nikelle ja Biorelle.


title: Andris Nelsons

text: Andris Nelsons (s. 1978 Riika) on latvialainen kapellimestari. Hän kasvoi musikaalisessa perheessä ja aloitti uransa trumpetistina Latvian kansallisoopperan orkesterissa. Hän opiskeli samalla orkesterinjohtoa Aleksandr Titovin johdolla Pietarin konservatoriossa; hän sai siinä myös yksityistä opetusta Mariss Jansonsilta.


title: Andris Nelsons

text: Nelsons sai vuonna 2003 nimityksen Latvian kansallisoopperan pääkapellimestariksi, ja kaudella 2008–09 hän aloitti toiminnan Birminghamin kaupungin sinfoniaorkesterin johdossa. Hän on myös esiintynyt vierailevana kapellimestarina muiden muassa Berliinin filharmonikkojen, Wienin filharmonikkojen, Leipzigin Gewandhaus-orkesterin, Kuninkaallisen Concertgebouw-orkesterin ja New Yorkin filharmonikkojen kanssa.


title: Andris Nelsons

text: Nelsons on johtanut esityksiä Wienin valtionoopperassa, Staatsoper Unter den Lindenissä, Metropolitan-oopperassa ja Royal Opera Housessa. Häneltä on julkaistu useita levytyksiä, joilla hän on saanut kansainvälisiä palkintojakin. Vuonna 2011 hän voitti Echo Klassik -palkinnon "vuoden kapellimestarina".


title: Ernst Märzendorfer

text: Ernst Märzendorfer (26. toukokuuta 1921 – 16. syyskuuta 2009) oli itävaltalainen kapellimestari. Hän syntyi Oberndorf bei Salzburgissa ja opiskeli Clemens Kraussin johdolla Salzburgin Mozarteumissa. Märzendorferista tuli vuonna 1945 Grazin oopperan ensimmäinen kapellimestari. 1951 ja 1952 hänet kutsuttiin Teatro Colóniin Buenos Airesiin, ja vuosina 1953–1958 hän toimi Mozarteum-orkesterin pääkapellimestarina. Vuonna 1954 hänestä tuli Salzburger Festspielen vieraileva kapellimestari.


title: Ernst Märzendorfer

text: Vuonna 1961 Märzendorferista tuli Wienin valtionoopperan pysyvä kapellimestari, ja vuodesta 1964 hän johti säännöllisesti Berliinin Staatsoperia. Hän esiintyi myös Pohjois- ja Etelä-Amerikassa sekä Japanissa. Vuonna 1999 hänet nimitettiin Wienin valtionoopperan kunniajäseneksi. Märzendorfer johti Wienin valtionoopperaa viimeistä kertaa helmikuussa 2007. Hän kuoli 88-vuotiaana Wienissä pitkään sairastettuaan.


title: Janne Reinikainen (jalkapalloilija)

text: Janne-Matti Reinikainen (s. 23. lokakuuta 1981 Kajaani) on suomalainen jalkapalloilija, joka edustaa Luxemburgin toiseksi korkeimmalla sarjatasolla pelaavaa US Hostertia. Hän on pelipaikaltaan oikea laitapuolustaja.


title: Janne Reinikainen (jalkapalloilija)

text: Reinikainen on pelannut Kuopion Palloseurassa 75 Veikkausliigan ottelua. Lisäksi hän on edustanut Warkaus JK:ta, FC Hämeenlinnaa ja Mikkelin Palloilijoita.


title: Saulius Sondeckis

text: Saulius Sondeckis [son'dätskis] (11. lokakuuta 1928 Šiauliai – 3. helmikuuta 2016) oli liettualainen kapellimestari. Hänet nimitettiin Neuvostoliiton kansantaiteilijaksi vuonna 1980, ja hän sai Neuvostoliiton valtionpalkinnon 1987. Hänelle myönnettiin myös Liettuan kansallispalkinto vuonna 1999.


title: Saulius Sondeckis

text: Sondeckis opiskeli Vilnan konservatoriossa viulunsoittoa Aleksandras Livontasin johdolla ja valmistui vuonna 1952. Orkesterinjohtoa hänelle opetti Igor Markevitch. Hän alkoi itse opettaa Vilnan konservatoriossa vuonna 1957 ja hoiti siellä professuuria vuodesta 1977.


title: Saulius Sondeckis

text: Sondeckis perusti Liettuan kamariorkesterin vuonna 1960. Hän johti esimerkiksi Berliinin, Pietarin ja Toronton filharmonikkoja. Sondeckis johti Salzburgin musiikkijuhlilla vuonna 1988 Arvo Pärtin ja Alfred Schnittken säveltämän "Othello"-baletin. Vuonna 1994 hän johti Mariinski-teatterissa "Taikahuilun" ja Eremitaašin teatterissa "Orfeuksen ja Eurydiken" esityksen. Hän istui esimerkiksi kansainvälisen Tšaikovski-kilpailun tuomaristossa.


title: Saulius Sondeckis

text: Pärtin teos "Tabula rasa" sekä Schnittken Concerto grossot nro 1 ja 3 ovat Sondeckikselle omistettuja sävellyksiä.


title: Erkka Heinä

text: Erkka Heinä (s. 1. marraskuuta 1981 Salo) on uransa lopettanut suomalainen jalkapallomaalivahti.


title: Erkka Heinä

text: Heinä lainattiin elokuussa 2011 Valkeakosken Hakasta Tampereen Ilvekseen kahden ottelun ajaksi. Ilves olisi ollut halukas jatkamaan lainasopimusta, mutta Haka ei siihen suostunut. Heinä pelasi ainoan Veikkausliigan ottelunsa lokakuussa 2011 Hakassa. Hän pääsi vaihdosta kentälle ottelussa Rovaniemen Palloseuraa vastaan Ville Kauppisen loukkaannuttua. Pelituntuman puutteesta kärsinyt Heinä sai kuitenkin itsekin etureisivamman samassa ottelussa. Joukkueen fysioterapeuttina ja maalivahtivalmentajana toiminut Heinä oli noussut kokoonpanoon, kun Saku Pesonen ja Markus Koljander olivat jo ennestään loukkaantuneina.


title: Andrea Marrazzi

text: Andrea Marrazzi (2. lokakuuta 1887 Livorno – 18. lokakuuta 1972 Livorno) oli italialainen miekkailija. Hän kilpaili vuoden 1920 kesäolympialaisissa Antwerpenissä ja oli siellä mukana voittamassa kultaa kalvan joukkuekilpailussa.


title: Georges Casanova

text: Auguste Georges Casanova (26. heinäkuuta 1890 Alger, Ranskan Algeria – 20. helmikuuta 1932 Alger) oli ranskalainen miekkailija. Hän kilpaili vuoden 1920 kesäolympialaisissa Antwerpenissä ja oli siellä mukana saamassa pronssia kalvan joukkuekilpailussa. Hän osallistui myös kalvan yksilökilpailuun ja jäi siinä viidennelle sijalle.


title: Abelardo Olivier

text: Abelardo Olivier (9. marraskuuta 1877 Portogruaro – 24. tammikuuta 1951 Milano) oli italialainen miekkailija. Hän oli mukana voittamassa kesäolympialaisissa 1920 Antwerpenissä kultaa sekä floretin että kalvan joukkuekilpailussa. Lisäksi hän sai kesäolympialaisissa 1908 Lontoossa hopeaa säilän joukkuekilpailussa.


title: Tiger & Bunny

text: Sarjan tapahtumapaikkana on fiktiivinen, voimakkaasti Manhattania ja New Yorkia muistuttava suurkaupunki Sternbild vuonna "NC 1978". 45 vuotta sitten maailmaan alkoi ilmaantua supervoimia omaavia ihmisiä, joita sittemmin alettiin kutsua nimellä "NEXT". Kehitettiin ohjelmakonsepti, jossa lupaavia voimia hallitsevat NEXT-yksilöt taistelevat rikollisuutta vastaan, ja heitä alettiin nimittää sankareiksi. Lisäksi kaikki sarjan tunnetut sankarit työskentelevät sponsorifirmojensa alaisuudessa, minkä vuoksi jokaisen pukuun on sijoiteltu (todellisien yhtiöiden) mainoksia. Sankarien teot kuvataan ja esitetään kansainvälisellä reality-TV-ohjelmassa nimeltä "HERO TV", jossa heistä jokainen sijoitellaan sankariteoista (kaupunkilaisten pelastus, syyllisen kiinniottaminen jne.) keräämiensä pisteiden mukaan. Kauden lopulla eniten pisteitä kerännyt sankari julistetaan "King of Heroes":iksi, sankareiden kuninkaaksi.


title: Tiger & Bunny

text: Tarinan kuvakulma on veteraanisankari Kotetsu T. Kaburagilla, sankarinimeltään Wild Tigerilla, joka määrätään sarjan alussa töissään lyöttäytymään yhteen nuoren mutta määrätietoisen sankaritulokkaan, Barnaby Brooks Jr.n kanssa. Koska miesten ajatusmaailmat ja ideologiat ovat kuitenkin hyvin erilaiset, ei yhteistyö suju aivan mutkattomasti. Kotetsu arvostaa sankaruutta ja ihmisten auttamista yli kaiken, kun vastaavasti Barnabyn motiivit piilevät hänen vanhempiensa murhaajan löytämisessä. Yksi sarjan pääantagonisteista on murhanhimoinen ja salaperäinen NEXT nimeltä "Lunatic", joka on päättänyt toteuttaa Hammurabin lakia soveltaen omankäden oikeutta, tappaen rikollisia.Anime alkoi 3. huhtikuuta 2011 ja viimeinen jakso esitettiin 17. syyskuuta 2011. Se myös simulcastattiin englanninkielisillä tekstityksillä useilla streamaussivustoilla kuten Hulussa, Viz Mediassa ja Anime News Networkissa. Pohjois-Amerikassa animen on lisensoinut Viz Media, UK:ssa vastaavasti Kazé. Ensimmäisten kolmentoista jakson aloituskappale on Unison Square Gardenin esittämä ja lopetuskappale on Aobouzun . Neljännestätoista jaksosta eteenpäin aloituskappale on Novelsin "Missing Link" ja lopetuksena Tamakin "Mind Game".


title: Tiger & Bunny

text: Sarjasta julkaistiin Masakazu Katsuran piirtämä one-shot manga, Shueishan omistamassa "Weekly Young Jump"issa 4. elokuuta 2011. Sitä seurasi Hiroshi Uedan piirtämä, lokakuussa 2011 oman julkaisunsa saanut manga, joka ilmestyy edelleen "Miracle Jump"issa.


title: Tiger & Bunny

text: 13. marraskuuta 2011 järjestetyssä erikoistapahtumassa paljastettiin, että sarjasta ollaan tekemässä kahta elokuvaa. Ensimmäinen elokuva, nimeltään "Gekijō-ban Tiger & Bunny -The Beginning", esitettiin Japanissa 22. syyskuuta 2012. Toinen elokuva, "Gekijō-ban Tiger & Bunny -The Rising-", on tuotannossa ja alun perin sen luvattiin ilmestyvän syksyllä 2013, mutta lopulliseksi julkaisuajankohdaksi määrättiin helmikuun 8. 2014. Syyksi tälle määriteltiin elokuvan mahdollisimman korkean laadun varmistaminen.


title: Tiger & Bunny

text: Namco Bandai Games julkaisi 20. syyskuuta 2012 PlayStation Portable-konsolille videopelin . Pelistä ensimmäisenä kertoi Sunrisen tuottaja Masayuki Ozaki 31. heinäkuuta 2011. Toinen peli, , julkaistiin PSP:lle maaliskuussa 2013. Pelin tekijänä on D3 Publisher.


title: Voipio

text: Voipio on suomalainen sukunimi, jonka ottivat senaattori, hovioikeuden presidentti Daniel Woldemar Åkermanin (1843–1919) jälkeläiset vuonna 1901. Nimi on johdettu Åkermanin Taipalsaarella omistamaan Nikin tilaan kuuluneesta Voipioniemi (Voipionniemi) -nimisestä niemestä. Suvun vanhin tunnettu Åkerman-nimeä kantanut kantaisä on Boråsissa asunut Anders Åkerman (1648–1703). Nykyisen Suomen alueelle Åkerman/Voipiot tulivat viimeistään 1752.


title: Voipio

text: Voipio-sukunimi on muun muassa seuraavilla henkilöillä:


title: Murakumo (1898)

text: Murakumo () oli keisarillisen Japanin laivaston vuonna 1898 valmistunut Murakumo-luokan torpedovenehävittäjä. Sen miehistö upotti aluksensa 4. kesäkuuta 1925.


title: Murakumo (1898)

text: Alus tilattiin 15. tammikuuta 1897 John I. Thornycroft and Companyltä Chiswickistä Lontoosta. Sen köli laskettiin 1. lokakuuta 1897 telakkanumerolla 329, ja alus laskettiin vesille 16. marraskuuta 1898. Alus valmistui reilua kuukautta myöhemmin 29. joulukuuta.


title: Murakumo (1898)

text: Alus palveli Venäjän–Japanin sodassa osallistuen Keltaisenmeren ja Tsushiman meritaisteluihin.


title: Murakumo (1898)

text: "Murakumo" luokiteltiin 28. elokuuta 1912 kolmannen luokan hävittäjäksi, jolloin se poistettiin ensilinjan tehtävistä. Ensimmäisen maailmansodan alettua alus osallistui Qingdaon taisteluun sekä Saksan keisarikunnan eteläisen Tyynenmeren siirtokuntien valtaukseen. Sodan päätyttyä aluksen aseistus poistettiin, ja se siirrettiin 1. huhtikuuta 1919 emälaivaksi ja vuotta myöhemmin 1. heinäkuuta 1920 apumiinalaivaksi. Alus luokiteltiin yhteysalukseksi 1. huhtikuuta 1922. Se poistettiin alusluettelosta vuonna 1925, minkä jälkeen miehistö upotti aluksensa 4. kesäkuuta.


title: Maankäyttötoimikunta

text: Maankäyttötoimikunta oli tilapäisesti asetettu viranomainen, jonka tehtävänä oli suorittaa valtion harjoittamaa asutustoimintaa varten maankäyttölaissa määriteltyjä tehtäviä. Toimikuntaan kuului puheenjohtaja ja neljä jäsentä, jotka toimivat tuomarin vastuulla. Maanhankintalaki (1945) määritteli vastaavan toimielimen maanlunastuslautakunnaksi.


title: Maastotietokanta

text: Maastotietokanta on koko Suomen kattava maastoa kuvaava digitaalinen paikkatietoaineisto. Siihen talletettavia kohteita ovat muun muassa liikenneväyläverkosto, rakennukset ja rakenteet, hallintorajat, nimistö, maankäyttö, vedet ja korkeussuhteet.


title: Maastotietokanta

text: Maastotietokannan sijaintitietojen tarkkuus vastaa mittakaavaa 1:5000–1:10000. Tiestöä, osoitteita ja rakennuksia päivitetään jatkuvasti, hallintorajoja vuosittain ja muita tietoja 5–10 vuoden välein. Maastotietokannan ylläpidosta vastaa Maanmittauslaitos yleisenä kartastotyönä.


title: Maastotietokanta

text: Maastotietokantaa käytetään karttatuotteiden raaka-aineena. Lisäksi Maastotietokanta soveltuu käytettäväksi esimerkiksi GPS-paikannusta hyödyntävissä paikannus-, reitinhaku-, ylläpito- ja tiedonkeruusovelluksissa. Maastotietokantaa käytetään myös rakentamisen suunnittelussa, kaavoituksissa ja erilaisissa ympäristöön liittyvissä tutkinnassa ja seurannassa.


title: Maastotietokanta

text: Tietohallintolaissa (Laki julkisen hallinnon tietohallinnon ohjauksesta 634/2011) Maastotietokanta rinnastetaan yhteiskunnan perusrekistereihin, joita julkisen hallinnon viranomaisen toiminnassaan käytettävä.


title: Maastotietokanta

text: Maanmittauslaitoksen maastotietotuotteet pohjautuvat maastotietokannan tietoihin. Näitä ovat painetut kartat (peruskartta 1:25 000 ja maastokartta 1:50 000), digitaaliset tietotuotteet vektori- ja rasterimuodossa ja online-karttapalvelu Kansalaisen karttapaikka.


title: Maastotietokanta

text: Maastotietokanta on julkishallinnon avointa dataa, joka on ladattavissa maksutta Maanmittauslaitoksen avoimien aineistojen tiedostopalvelusta.


title: Beatfools

text: Beatfools on suomalainen yhtye joka perustettiin 1986 ja joka on kotoisin Lahdesta.


title: Silokuoreet

text: Silokuoreet ("Alepocephalidae") on "Argentiniformes"-lahkoon, eräissä lähteissä kuorekaloihin, kuuluva heimo. Heimon lajeja tavataan niin lämpimistä kuin lauhkeista vesistä kaikista valtameristä.


title: Silokuoreet

text: Silokuoreiden heimoon kuuluu lähteestä riippuen 22–24 sukua ja 60–94 lajia. Ruumiinrakenteeltaan pitkulaisia, erät lajit ankeriasmaisia. Kooltaan heimon kalat ovat keskikokoisia ja voivat saavuttaa tyypillisesti 60–80 cm:n pituuden. Tyypillisiä piirteitä ovat suomuton ja sileä pää, suuri suu ja silmät, lähellä haarautunutta pyrstöevää sijaitseva selkäevä. Rintaevät ovat pienet tai puuttuvat kokonaan. Eräillä silokuorelajeilla on bioluminoivia elimiä. Väriltään silokuorelajit ovat yleensä tummanruskeita tai mustia, eräillä lajeilla pää on kirkkaan sininen.


title: Silokuoreet

text: Silokuorelajeja tavataan Atlantista, Intian valtameren länsiosista ja Tyynestämerestä. Ne elävät lähellä pohjaa 600–5 000 metrin syvyydessä merenpinnasta. Kalojen ravintoa ovat kalat, äyriäiset, vaippaeläimet ja monisukasmadot.


title: Andvaranaut

text: Andvaranaut (muinaisnorjaksi "Andvaranautr", "Andvarin kalleus") on skandinaavisessa mytologiassa taikasormus, jonka avulla kääpiö Andvari keräsi suuren kulta-aarteen. Kun Loki vei sormuksen Andvarilta, kirosi tämä sen, ja sormus tuotti sen jälkeen epäonnea kaikille kantajilleen. Loki ja Odin antoivat sormuksen ja Andvarilta viedyn kullan kääpiöiden kuninkaalle Hreidmarrille maksuksi Hreidmarrin pojan Otrin surmasta. Hreidmarrin poika Fafnir surmaa pian tämän jälkeen isänsä ja ottaa sormuksen itselleen. Myöhemmin Sigurd puolestaan tappaa Fafnirin.


title: Andvaranaut

text: Andvaranautin tuottama epäonni on keskeinen teema Wagnerin Nibelungin sormus -oopperasarjassa.


title: AATK-geeni

text: Seriini/treoniini-proteiinikinaasi LMTK1 on entsyymi, joka ihmisillä on koodattu AATK geeniin.


title: AATK-geeni

text: AATK on geeni, joka indusoi apoptoosin aikana. Se koodaa proteiinia, jossa on tyrosiinikinaasidomeeniin N-terminaaliseen päähän ja proliini-pitoinen domeeni C-terminaaliseen päähän. AATK ilmentyminen saattaa olla välttämätön edellytys induktion kasvun pysähtymiseen ja / tai apoptoosin myeloidiin solujen esituotantovaiheessa.


title: Gerard Sithunywa Ndlovu

text: Gerard Sithunywa Ndlovu (11. maaliskuuta 1939 – 13. maaliskuuta 2013) oli eteläafrikkalainen roomalaiskatolinen piispa. Hänet vihittiin papiksi 4. heinäkuuta 1970 ja nimitettiin Umzimkulun hiippakunnan johtoon 22. joulukuuta 1986. Ndlovun konsekroi piispaksi 25. huhtikuuta 1987 Mansuet Dela Biyase, jota avustivat Denis Eugene Hurley ja Wilfrid Fox Napier.


title: Gerard Sithunywa Ndlovu

text: Ndlovu erosi tehtävistään 22. elokuuta 1994.


title: Alistair Horne

text: Alistair Horne (9. marraskuuta 1925 – 25. toukokuuta 2017) oli englantilainen historioitsija, joka kirjoitti erityisesti sotahistoriasta ja Ranskan historiasta.


title: Alistair Horne

text: Horne palveli toisen maailmansodan aikana Englannin kuninkaallisissa ilmavoimissa ja oli sodan jälkeen muutaman vuoden Coldstream Guards -rykmentissä upseerina. Hän suoritti Master of Arts -tutkinnon Cambridgen yliopiston Jesus Collegessa ja vuonna 1993 hän sai Cambridgen yliopiston kirjallisuuden tohtorin (Doctor of Letters) arvon.


title: Alistair Horne

text: Horne julkaisi teoksia Verdunin taistelusta ("The Price of Glory: Verdun 1916"), Pariisin kommuunista ("The Fall of Paris: The Siege and the Commune, 1870–1"), Ranskan vuonna 1940 kärsimästä tappiosta ("To Lose a Battle: France 1940") sekä Algerian sodasta ("A Savage War of Peace: Algeria 1954–1962"). Hän kirjoitti elämäkerran myös Englannin pääministeri Harold Macmillanista ja kuvauksen vuoden 1973 tapahtumista silloisen Yhdysvaltain ulkoministerin Henry Kissingerin elämässä.


title: Alistair Horne

text: Hornen tuotannosta on suomennettu ainoastaan Verdunin taistelusta kertova "The Price of Glory: Verdun 1916".


title: Andrea Cassarà

text: Andrea Cassarà (s. 3. tammikuuta 1984 Passirano, Brescia) on italialainen miekkailija.


title: Andrea Cassarà

text: Vuoden 2004 kesäolympialaisissa Ateenassa Cassarà voitti kultaa floretin joukkuekilpailussa ja sai lisäksi pronssimitalin sen yksilökilpailussa. Kesäolympialaisissa 2008 Pekingissä hän kilpaili vain floretin yksilökilpailussa ja jäi siinä kuudennelle sijalle. Vuoden 2012 kesäolympialaisissa Lontoossa hän sijoittui floretin yksilökilpailussa viidenneksi ja oli jälleen mukana voittamassa kultaa sen joukkuekilpailussa.


title: Werner Streib

text: Werner Streib (13. kesäkuuta 1911 – 15. kesäkuuta 1986) oli saksalainen hävittäjälentäjä toisessa maailmansodassa. Hänestä tuli hävittäjä-ässä yötoiminnassa. Kenraalin arvoisena Streib palveli Länsi-Saksan Luftwaffessa aina vuoteen 1966 saakka. Streibiä on luonnehdittu eräänä yöhävittäjien taistelutoiminnan isänä, yhdessä Wolfgang Falckin kanssa.


title: Werner Streib

text: Streib toimi NJG 1:n eli yöhävittäjälaivueen komentajana, yleten tuona aikana kapteenista majuriksi. Yötaistelulaivue oli tuolloin tukeutunut Hollannin Venloon. "Nachtjagdgescwader 1" käytti lentokalustonaan tuolloin Messerschmitt Bf 110 -hävittäjiä, jotka olivat raskaita "(Zerstörer)" ja kaksimoottorisia.


title: Werner Streib

text: Werner Streib sai suoritettua 65 vahvistettua vihollislentokoneen pudotusta, sekä 68 mikäli vahventamattomat lasketaan lisäksi tuohon lukuun. Werner Streib siirrettiin yöhävittäjätoiminnan tarkastajaksi, yleten tuolloin everstin sotilasarvoon. Hän ei voinut siten jatkaa mukana itse aktiivissa hävittäjälentotoiminnassa. Tähän tehtävään hänet oli nimittänyt yöhävittäjälennoston komentaja, kenraali Josef Kammhuber.


title: Werner Streib

text: Tunnustuksena tekemistään saavutuksista, sai eversti Werner Streib rautaristin ritariristin tammenlehvillä ja miekoilla.


title: UNFPA

text: YK:n väestörahasto (UNFPA, ) on kansainvälinen kehitysjärjestö, joka pyrkii edistämään seksuaali- ja lisääntymisterveyttä ja -oikeuksia. UNFPA on perustettu vuonna 1969 ja toimii yli 150 eri maassa. UNFPA pyrkii työllään edistämään jokaisen yksilön mahdollisuutta terveeseen elämään ja yhtäläisiin oikeuksiin. UNFPA haluaa taata, että jokainen raskaus on toivottu, jokainen syntymä turvallinen ja että jokaisen nuoren mahdollisuudet täyttyisivät. Lisäksi UNFPA haluaa taata, ettei yhdelläkään nuorella ole hiv-tartuntaa tai aidsia ja että kaikkia tyttöjä ja naisia pidetään arvossa.


title: UNFPA

text: UNFPA toimii yhteistyössä eri maiden hallitusten, YK-järjestöjen ja kansalaisyhteiskunnan kanssa. UNFPA:n toiminta perustuu Kairossa vuonna 1994 järjestetyn Kansainvälisen väestö- ja kehityskonferenssin (ICPD, engl. International Conference on Population and Development) loppuasiakirjaan. Konferenssissa hyväksytty 20-vuotinen toimintaohjelma lisääntymisterveyden ja -oikeuksien edistämiseksi toimii ohjenuorana koko järjestön toiminnalle.


title: UNFPA

text: UNFPA:n toiminnan kolme pääpainopistettä ovat: väestö- ja kehitysstrategiat, seksuaali- ja lisääntymisterveys ja -oikeudet sekä sukupuolten välinen tasa-arvo. UNFPA tekee myös humanitaarista työtä kriisialueilla.


title: UNFPA

text: UNFPA:n työ on kytköksissä köyhyyden vähentämisen ja kestävän kehityksen tavoitteisiin, sillä demografiset tekijät (väestönkasvu, ikäjakauma, syntyvyys, kuolleisuus ja väestön liikkuvuus) vaikuttavat niin inhimilliseen, sosiaaliseen kuin taloudelliseen kehitykseen. Naisten lisääntymisterveysoikeuksien toteutumisella on myös vaikutusta väestönkasvuun.


title: UNFPA

text: UNFPA:n toiminnan keskiössä on avustaa hallituksia keräämään luotettavaa tietoa väestön liikkuvuudesta ja ikääntymisestä sekä ilmastonmuutoksen ja kaupungistumisen vaikutuksista eri maiden väestöille.


title: UNFPA

text: UNFPA tukee väestölaskentoja ja muita väestöön ja kehitykseen liittyviä tutkimuksia niin kansallisella kuin kansainvälisellä tasolla.


title: UNFPA

text: UNFPA pyrkii kehitysohjelmillaan takaamaan, että jokaisella naisella olisi äitiys- ja lisääntymisterveyspalveluita saatavillaan ja että kaikilla olisi luotettavia ehkäisymenetelmiä käytössään. Tällä hetkellä lisääntymisterveyspalveluiden heikko saatavuus on yksi suurimmista naisten kuolemiin johtavista syistä maailmassa. Kehitysmaiden naiset ovat erityisen heikossa asemassa, sillä he kärsivät suhteettomasti ei-toivotuista raskauksista, äitiyskuolemista, raskauden ja synnytyksen aikaisista komplikaatioista, hiv-tartunnoista sekä seksuaalisesta väkivallasta.